Κείμενα Κυριάκου Τζιαμπάζη: Παρουσίαση του βιβλίου του ΚΥΡΙΑΚΟΥ ΤΖΙΑΜΠΑΖΗ με τίτλο " ΡΥΘΜΙΣΗ ΤΟΥ ΚΥΠΡΙΑΚΟΥ Αλλά πώς;"\nΚΕΝΤΡΟ ΕΙΚΑΣΤΙΚΩΝ ΤΕΧΝΩΝ ΚΑΙ ΕΡΕΥΝΑΣ ΡΙΤΑ ΣΕΒΕΡΗ\nΕΙΣΑΓΩΓΙΚΗ ΟΜΙΛΙΑ ΤΟΥ κ. ΤΑΚΗ ΧΑΖΗΔΗΜΗΤΡΙΟΥ\nΟ Κυριάκος Τζιαμπάζης είναι ένα ξεχωριστό είδος ανθρώπου. Ανήκει στη γενιά της Ανεξαρτησίας και έζησε μοναδικές εμπειρίες σε μεγάλες ώρες της πατρίδας μας, της αριστερής ιδεολογίας και των διεθνών εξελίξεων. Τίποτα απ’ όλα αυτά δεν κράτησε για τον εαυτό του. Όλα όσα γνώρισε θέλησε να τα κάνει, ως συνειδητός πολίτης, επιστήμονας αλλά και άνθρωπος της δράσης, κοινό κτήμα.\nΕπίκεντρο της ζωής του, της πνευματικής, επιστημονικής και κοινωνικής του συγκρότησης η Κύπρος. Ξεκινά από τη σημερινή τραγική κατάσταση και αναζητά τις αιτίες . Δε μένει σε αυτές, αναζητά την ειρήνη, μια μελλοντική πορεία που να οδηγήσει σε ευτυχέστερες καταστάσεις. Κι αυτό τον κάνει να διαφέρει από άλλους συγγράφεις, μελετητές ή σχολιαστές της σύγχρονης, ταραγμένης Κυπριακής ιστορίας. Δεν αντιμετωπίζει το μέλλον ως μια συνέχεια της καταστροφής, αλλά ως μια νέα αρχή, όπου θα υπάρχει πιο ισορροπημένη κοινωνική και πολιτική συγκρότηση. Γι’ αυτό και πολύπλευρη.\nΑν ξεχωρίζει σε κάτι το βιβλίο που έχουμε σήμερα μπροστά μας, «Ρύθμιση του Κυπριακού. Αλλά πώς;» οφείλεται στο ότι αποτελεί αποκρυστάλλωση με ξεκάθαρες έννοιες για το μέλλον βγαλμένες όχι μόνο μέσα από την μελέτη και τη γνώση της ιστορίας αλλά και, σπάνιο για επιστήμονα, από την επαφή και το διάλογο που είχε με τους απλούς ανθρώπους. Η παρουσία του στο δημόσιο διάλογο είναι καθημερινή. Σε κάθε περίπτωση, σε κάθε πρόβλημα, θα βγει με τη δική του άποψη, με τη δική του τοποθέτηση κι αυτό χωρίς προσχήματα και υπεκφυγές.\nΆρθρα, βιβλία , εκπομπές, διαλέξεις, μια ζωντανή παρουσία που μας θέτει αντιμέτωπους με τα φλέγοντα προβλήματα. Βγάζει ο ίδιος βιβλία, αναλαμβάνει πρωτοβουλίες για συλλογικές εκδόσεις, όπως εκείνο για «Την άλλη Αριστερά», γραφεί για άλλους, όπως για τους δημοσιογράφους Χρίστο Κατσαμπά και Λύσανδρο Τσιμίλλη.\nΚι όλα αυτά δεν αποτελούν επίδειξη γνώσεων . Αντίθετα πηγάζουν μέσα από τα καθημερινά προβλήματα της κοινωνίας μας. Είναι ένας συγγραφέας που πηγάζει μέσα από την κυπριακή εμπειρία και όλα τείνουν προς μια κατεύθυνση: Την αυτογνωσία, την αναγνώριση της κυπριακής πραγματικότητας, την ανάδειξη θετικής πορείας, πέραν από ακροβατισμούς, κλαυθμυρισμούς και θυματοποιήσεις.\nΑναζήτησε και κάτι άλλο: Την αλήθεια πέρα από τους μύθους, τις φαντασιώσεις και τη δημαγωγία. Κι αυτό δεν είναι τυχαίο. Έζησε πολλά και γνώρισε πολλά. Και πάνω από όλα είχε μια ξύπνια συνείδηση και ένα ανήσυχο πνεύμα. Θα μπορούσε να προσαρμοστεί. Να υπηρετήσει καταστάσεις, να αναδειχθεί και να έχει εύκολη ζωή. Δεν ήταν η επιλογή του. Έζησε σε αρμονία με την πνευματική του συγκρότηση και σε δυσαρμονία με την υποκρισία που μας περιέβαλε και που οδήγησε τον τόπο στη συμφορά, και, στη συνέχεια στη μεγιστοποίηση της καταστροφής με τη διαιώνιση της κατοχής. Εξανίσταται. Γνωρίζει καλά το τι έγινε. Γνωρίζει τους ανθρώπους. Γνωρίζει την κομματική ζωή και γνωρίζει την καπηλεία ιδεών και συνθημάτων.\nΧωριό του Κυριάκουείναι η Αφάνεια, μικτό χωριό μεταξύ Λευκωσίας και Αμμοχώστου, μικρογραφία του κυπριακού προβλήματος. Έζησε τα πάντα από την παιδική του ηλικία. Την έννοια της πάλης για ζωή, το όραμα για έναν καλύτερο κόσμο, τη συμβίωσή με τους Τουρκοκύπριους αλλά και τη σύγκρουση . Την εμφύλια διαμάχη του 1964 με τις αγριότητες και το διαχωρισμό Γνώρισε ακόμη το σύγχρονο κόσμο . Υπότροφος του ΑΚΕΛ σπούδασε στο Κίεβο και στη Μόσχα. Σήμερα το χωριό του, με τις αρχαίες του εκκλησίες, βρίσκεται στα κατεχόμενα από το τουρκικό στρατό εδάφη. Όλ’ αυτά τον έκαναν να τα ζήσει όλα, να δει και να καταλάβει πολλά.\nΤο βιβλίο του «Ρύθμιση του Κυπριακού. Αλλά πώς;» είναι ένα χρήσιμο βιβλίο που βγήκε στην πιο κατάλληλη ώρα. Και πρώτα ο τίτλος. Δε μας λέγει η λύση του Κυπριακού, γιατί δεν υπάρχει λύση. Αν υπάρχει κάτι που πρέπει να γίνει είναι η υπέρβαση της σημερινής πραγματικότητας. Για να γίνει τούτο κατορθωτό δε θα συμβεί ούτε με αφορισμούς ούτε με απόλυτες έννοιες ή άλλες δοξασίες, αλλά με ρυθμιστικές δράσεις που θα βάζουν σε νέα τροχιά τη ζωή της Κύπρου. Έχει την έγνοια των πολιτών που για τόσα χρονιά τροφοδοτούνται με προπαγάνδα και συνθήματα. Ανησυχεί με τις ακραίες τοποθετήσεις, τις κόκκινες γραμμές και τις απορρίψεις. Στη σκέψη του προέχει η λογική της αναζήτησης εκείνων των συνεργασιών που θα μας οδηγήσουν στη νέα εποχή. Προχωρεί με μια άλλη λογική, αυτή της γνώσης. Η ρύθμιση προϋποθέτει κατάρτιση. Γι’ αυτό δε στρέφεται μόνο προς τους αρνητές της όποιας ρύθμισης, αλλά και προς εκείνους που θέλουν τη ρύθμιση, αλλά που δεν μπορούν να απαντήσουν στους ανθρώπους και στα ερωτήματά τους. Θεωρεί λογικά τα ερωτήματα και τις αμφιβολίες των ανθρώπων γιατί μέσα στα πλαίσια της αυριανής Κύπρου θα έχουμε μια άλλη πραγματικότητα, διαφορετική κρατική δομή, νέες πιο πολύπλοκες διαδικασίες και πιο εκτεταμένη διασπορά εξουσίας.\nΜε το βιβλίο του μας παίρνει από το χέρι για να μας μιλήσει για πολύπλοκα συνταγματικά ζητήματα, που στο τέλος μας γίνονται απλά και κατανοητά γιατί τα λέγει με ειλικρίνεια, γνώση και σαφήνεια. Μας περιοδεύει στην ιστορία τη δική μας αλλά και του κόσμου και μας βοηθά να κατανοήσουμε όρους όπως αυτόν της διζωνικής ομοσπονδίας. Μας ανοίγει ακόμη ένα παράθυρο για να αντιληφθούμε την ανανέωση που μπορεί να φέρει η ομοσπονδία που θα επανενώσει την κοινωνία. Υποστηρίζει ότι θα μας συμφιλιώσει με το παρελθόν και θα μας οδηγήσει σε ένα ειρηνικό μέλλον μέσα στο νέο υπό διαμόρφωση και συνεχή εξέλιξη κόσμο. Προϋπόθεση ο παραμερισμός των μύθων , η οριστική εγκατάλειψη της δοξασίας του αλυτρωτισμού, η αντιμετώπιση του δέλεαρ της αδράνειας και της βολής που το στάτους κβο νομίζουμε ότι προσφέρει. Η ομοσπονδία, μας λέγει ο Κυριάκος, δεν είναι η οδυνηρή λύση αλλά η αλλαγή που θα ενισχύσει τη δημοκρατία και θα μεταβάλει το σύστημα από σύμπραξη κοινοτήτων σε ομοσπονδία πολιτών. Με την αναγκαία πολιτική βούληση που σήμερα μας χρειάζεται όσο ποτέ, με σεβασμό προς τις κοινές αξίες για όλους τους Κυπρίους και με τους αμοιβαίους συμβιβασμούς μπορούμε, μας λέγει ο Κυριάκος, να κάνουμε μια νέα αρχή.\nΣΗΜΕΙΩΜΑ ΤΟΥ κ. ΜΙΧΑΛΗ ΠΑΠΑΠΕΤΡΟΥ\nΗ λύση της διζωνικής, δικοινοτικής ομοσπονδίας υιοθετήθηκε ως επιδιωκόμενη μορφή λύσης για το Κυπριακό εδώ και 38 ολόκληρα χρόνια. Υιοθετήθηκε ως τέτοια από τα κυριότερα ψηφίσματα του ΟΗΕ και άλλων διεθνών οργανισμών, από όλους τους ενδιαφερόμενους, περιλαμβανομένης και της Τουρκίας και αποτέλεσε την κεντρική γραμμή όλων των προσπαθειών για λύση του Κυπριακού. Έχοντας υιοθετηθεί (σε μερικές περιπτώσεις στα λόγια) από όλες τις κυπριακές και ελληνικές κυβερνήσεις, ουσιαστικά μετατράπηκε σε ένα αυτονόητο, σε μια προϋπόθεση για επανένωση της Κύπρου.\nΌταν, όμως, από κάποιες πολιτικές δυνάμεις άρχισε συστηματικός πόλεμος αποδόμησης της Δ.Δ.Ο, εμφανίστηκε επείγουσα η ανάγκη ξεδιπλώματος συγκεκριμένων, πειστικών επιχειρημάτων για υπεράσπιση αυτής της προτεινόμενης πολιτειακής δομής. Θα ανέμενε κάποιος πως το κύριο βάρος φυσιολογικά θα αναλάμβαναν τα δύο μεγάλα κόμματα της Κύπρου, που ξεκάθαρα υιοθετούν και υπερασπίζονται αυτή την δομή. Δυστυχώς, οι διακηρύξεις τόσο από το ΑΚΕΛ επί προεδρίας Χριστόφια, όσο και από τον ΔΗΣΥ, επί προεδρίας Αναστασιάδη, δεν παρουσίασαν κάτι το συγκεκριμένο. Έμειναν, σε μεγάλο βαθμό, στην διακήρυξη προθέσεων. Το χειρότερο είναι ότι το Υπουργείο Παιδείας, τόσο επί Χριστόφια, όσο και επί Αναστασιάδη δεν έκανε εκείνες τις τομές, για να σταματήσουν την εθνικιστική πλύση εγκεφάλου της νεολαίας και να υπερασπιστούν την ομοσπονδιακή λύση.\nΑυτό το τεράστιο κενό επιχειρεί σήμερα να καλύψει το βιβλίο του Κυριάκου Τζιαμπάζη «Ρύθμιση του Κυπριακού. Αλλά πως;» Με συγκεκριμένα επιχειρήματα ο συγγραφέας αναλύει τις βασικές αιτιάσεις των αντιπάλων της ομοσπονδιακής λύσης, φανερών ή συγκαλυμμένων, και με συγκεκριμένα πειστικά επιχειρήματα τις αποδομεί, θέτοντας τα ζητήματα στις πραγματικές τους διαστάσεις.\nΈνα μεγάλο μπράβο αξίζει στον συγγραφέα. Το βιβλίο του οπλίζει με επιχειρήματα τον αγώνα για λύση και λευτεριά της πατρίδας μας. Μακάρι και άλλοι να ακολουθήσουν το παράδειγμα του.\nΟΜΙΛΙΑ ΤΟΥ κ. ΝΙΚΟΥ ΤΟΡΝΑΡΙΤΗ\nΟ Κυριάκος Τζιαμπάζης είναι ένας συνεπής μελετητής του Κυπριακού.\nΣτο νέο βιβλίο του, ο συγγραφέας καταπιάνεται με μια σειρά από πτυχές του Κυπριακού.\nΤο κάνει με τη συμπυκνωμένη γνώση που διαθέτει, την οποία εστιάζει στην πολύ επίκαιρη σήμερα – αλλά αργοπορημένη για τρεις και πλέον δεκαετίες – συζήτηση για τη Διζωνική Δικοινοτική Ομοσπονδία.\nΜέσα από τις γραμμές του νέου βιβλίου του, ο Κυριάκος Τζιαμπάζης μας δίνει την ευκαιρία να προβληματιστούμε και να κάνουμε τις δικές μας αξιολογήσεις και αναλύσεις πάνω σε πολιτικές και νομικές έννοιες: Διζωνικότητα, Δικοινοτικότητα, Πολιτική Ισότητα.\nΧαίρομαι ιδιαίτερα γιατί η Ομοσπονδία μπορεί να μην έγινε μέρος της διδασκαλίας στο σχολείο, αλλά η ορμή που αποκτά το Κυπριακό, την τοποθετεί πρώτη στην ημερήσια διάταξη της δημόσιας συζήτησης.\nΚαι το βιβλίο του Κυριάκου Τζιαμπάζη μπορεί άνετα να περιληφθεί στα βοηθήματα για καλύτερη γνώση των πολιτών και τεκμηρίωση επιχειρημάτων. Γιατί ο Τζιαμπάζης κάνει χρήση ενός κατανοητού πολιτικού λόγου και κτίζει πάνω στις νομικές έννοιες, ως άνθρωπος με λογική, με πολιτική παιδεία.\nΜε αυτό τον τρόπο πιστεύω πρέπει να κάνουμε τον δημόσιο διάλογο.\nΜε απλότητα, με λογική, με επιχειρήματα.\nΌχι με συνθήματα και ατάκες στηριγμένες σε νομικίστικες επινοήσεις εξάλλου το Κυπριακό δεν είναι νομικό πρόβλημα!\nΣήμερα αισθάνομαι ότι υπάρχει μια ποιοτική διαφορά σε σχέση με το παρελθόν.\nΣήμερα υπάρχει μια μεγάλη πλειοψηφία Κυπρίων, που αναζητεί τον ποιοτικό δημοκρατικό διάλογο για το μέλλον τους.\nΓνωρίζουν ότι υπάρχουν διαφορές και ότι θα τις βρούμε μπροστά μας.\nΓια παράδειγμα, δεν είναι δυνατόν να μην βλέπουμε τι συμβαίνει στον περίγυρό μας – αστάθεια, φανατισμός, τζιχαντισμός και να εφησυχάζουμε. Θέλουμε ασφάλεια, σταθερότητα, τέρμα στις περιπέτειες. Η θάλασσα στα ανατολικά μας, ουσιαστικά χωρίζει δύο κόσμους: την ευρωπαϊκή ζώνη σταθερότητας, με το χάος της Μέσης Ανατολής. Αυτό θα γίνει μόνο με την επίλυση του Κυπριακού, και μόνο, σε συνθήκες επίλυσης, αν δημιουργήσουμε συνθήκες συνεργασίας με την Τουρκία.\n3. Υπάρχει μια σειρά από άλλους παράγοντες που συμβάλλουν θετικά στη σημερινή συγκυρία: Η επιθυμία και τα περιθώρια της Ε.Ε – για πρώτη φορά με δηλωμένη τη βούληση και της τουρκοκυπριακής ηγεσίας – να συμβάλει αποφασιστικά στη λύση και μετά τη λύση για τη διατήρηση της ειρήνης και σταθερότητας στην Κύπρο. Πιστεύω ότι αυτή η αλλαγή προσέγγισης απέναντι στην ΕΕ, θα επιτρέψει και στους Τουρκοκυπρίους να αντιληφθούν καλύτερα τις δυνατότητες που προσφέρει το περιβάλλον ασφαλείας της ΕΕ, για να απαλλαγούμε από βαρίδια και αναχρονισμούς του παρελθόντος. Αυτό ισχύει τόσο για το σύστημα πολυμερούς ασφάλειας που μπορεί να συμφωνηθεί, όσο και για την εσωτερική ασφάλεια που σχετίζεται με τα δικαιώματα των πολιτών και τις κοινοτικές ελευθερίες.\nΑγαπητοί φίλοι, αγαπητέ Κυριάκο Τζιαμπάζη\nΟι συνομιλίες που βρίσκονται σε εξέλιξη έχουν ένα χρονικό ορίζοντα μερικών μηνών, όχι χρόνων. Θα είναι σκληρές, επίπονες και θα απαιτήσουν κρίσιμους συμβιβασμούς. Όχι άγνωστους για όσους διαβάζουν από καιρό τα έγγραφα των διαδοχικών διαπραγματεύσεων.\nΟ ένας σχετίζεται με την υπαγωγή της Ενωμένης Ομοσπονδιακής Κύπρου σε ένα ευρύτερο οργανισμό, την Ευρωπαϊκή Ένωση. Η Κύπρος δεν είναι Ουκρανία, να βρίσκεται σε μια μέγκενη δύο κόσμων και αυτό χρειάζεται να ρυθμιστεί με την εγγύηση της ΕΕ και μέσα από μια νέα αμοιβαία σχέση ανάμεσα στην Ευρώπη και την Τουρκία. Θα απαιτηθούν κινήσεις κορυφής και χρειαζόμαστε συντονισμένη δράση και συμμαχίες στο διεθνή χώρο, ιδίως της Δύσης, χωρίς να υποτιμώ και τη θετική στάση της Ρωσίας.\nΟ δεύτερος παράγοντας της επιτυχίας της λύσης όμως, είμαστε εμείς οι ίδιοι.\nΘέλω να καταπιαστώ με μια πολύ σημαντική επισήμανση στο βιβλίο του Κυριάκου Τζιαμπάζη στη σελίδα 26, στο κεφάλαιο που αναφέρεται στην έννοια της Δικοινοτικότητας.\nΟ Τζιαμπάζης εισηγείται ότι «ο δικοινοτισμός είναι κάτι που βολεύει και τις δύο πλευρές και τις ηγεσίες τους» γιατί μπορούν να στηρίζουν έτσι τις εθνικές αφηγήσεις τους.\nΑυτό είναι και αληθές και απηχεί τον τρόπο που προσδιορίζουν οι Ελληνοκύπριοι και οι Τουρκοκύπριοι την ταυτότητά τους. Στη συμφωνία της 11ης Φεβρουαρίου υπάρχει η πρόνοια του σεβασμού της διακριτής ταυτότητας της κάθε κοινότητας. Ναι είμαστε Ελληνοκύπριοι και είναι Τουρκοκύπριοι.\nΔεν αναζητάμε τη δημιουργία ενός κυπριακού έθνους, όπως πολύ εύστοχα σημειώνει ο Τζιαμπάζης, δεν αναζητεί η ΕΕ τη δημιουργία ενός ευρωπαϊκού έθνους.\nΑναζητούμε όμως την ανάδειξη, μιας ομοσπονδιακής συνείδησης που μας υποβάλλει «Φτάνει πια»! Η Κύπρος είναι γη όλων των Κυπρίων. Η αναγέννηση της κοινής μας πατρίδας είναι το χρέος που έχουμε απέναντι στα παιδιά μας και η θέληση της μεγάλης πλειοψηφίας και στις δύο κοινότητες για τη δημιουργία μιας πατρίδας στηριγμένης σε κοινές δημοκρατικές αξίες και κοινές σύγχρονες κοινωνικές αντιλήψεις.\nΒρισκόμαστε μπροστά σε μιαν ανεπανάληπτη συγκυρία ευνοϊκών συνθηκών για επίλυση του Κυπριακού. Κατά την άποψη μου μπορούμε να πετύχουμε ένα δημιουργικό συμβιβασμό φτάνει να έχουμε το θάρρος της αυτοκριτικής και της συγνώμης για πράξεις και παραλήψεις που μάτωσαν τις σχέσεις των δύο κοινοτήτων στην Κύπρο.\nΜπορούμε να πετύχουμε ένα συμβιβασμό που θα βασίζετε στην ασφάλεια και την εμπιστοσύνη.\nΗ Ομοσπονδία όπως πολύ σωστά αναφέρει και ο Κυριακός Τζιαμπάζης σε όλη του την μελέτη, είναι το μόνο όχημα για να κερδίσουμε το μεγάλο στοίχημα του μέλλοντος μας.\nΟΜΙΛΙΑ ΤΟΥ κ. ΤΟΥΜΑΖΟΥ ΤΣΙΕΛΕΠΗ\nόταν στο μακρινό 1976 πήγα στο πανέμορφο και φιλήσυχο τότε Κίεβο για να σπουδάσω, πολλά μέλη της πανεπιστημιακής κοινότητας με πλησίαζαν και μου μιλούσαν με τα καλύτερα λόγια για τον Κυριάκο. Ήταν βλέπετε ο πρώτος Κύπριος που είχε ήδη αποφοιτήσει από τον ίδιο κλάδο. Μου τον έφερναν ως παράδειγμα ανθρώπου, φίλου και φοιτητή. Φυσιολογικά, λοιπόν, ένοιωσα ευθύς εξαρχής την ανάγκη να μην τους απογοητεύσω. Αν τα κατάφερα ή όχι δεν μπορώ να to κρίνω αλλά σε κάθε περίπτωση ευχαριστώ τον Κυριάκο τόσο για την εκ του μακρόθεν θετική επίδραση όσο και για την τιμητική πρόσκληση να παρουσιάσω το νέο του βιβλίο.\nΑναμφίβολα το βιβλίο είναι εξαιρετικά επίκαιρο και χρήσιμο γιατί έρχεται σε μια στιγμή που οι συνομιλίες για λύση του Κυπριακού, ύστερα από πέντε πέτρινα χρόνια, επανέρχονται σε ουσιαστική φάση και μάλιστα με τον Μουσταφά Ακιντζί στο πηδάλιο της τουρκοκυπριακής κοινότητας. Τα ζητήματα που αναλύονται στο βιβλίο, δηλαδή το περιεχόμενο της έννοιας διζωνική, δικοινοτική ομοσπονδία με πολιτική ισότητα και άλλα συναφή, κατέχουν δεσπόζουσα θέση στην τράπεζα των διαπραγματεύσεων.\nΌσο παράδοξο και αν ακούεται, παρόλο που η μορφή της λύσης έχει συμφωνηθεί από το 1977, δεν έχει ακόμη ξεκαθαρίσει στο μυαλό πολλών από εμάς. Το θέμα επανέρχεται δριμύτερο κάθε φορά που παρατηρείται κινητικότητα στο Κυπριακό. Θυμούμαι ενδεικτικά ότι το 2009, με τη διαπραγματευτική διαδικασία σε πλήρη εξέλιξη, τέθηκε επιτακτικά στο Εθνικό Συμβούλιο θέμα ξεκαθαρίσματος των εννοιών της διζωνικής, δικοινοτικής ομοσπονδίας με πολιτική ισότητα, της μίας κυριαρχίας, διεθνούς προσωπικότητας και ιθαγένειας, της μετεξέλιξης της Κυπριακής Δημοκρατίας και άλλα συναφή. Πήρα τότε εντολή από τον τέως Πρόεδρο Χριστόφια να ετοιμάσω σχετικό έγγραφο. Πράγματι, το έγγραφο ετοιμάστηκε και δόθηκε αυθημερόν στα μέλη του σώματος. Διέρρευσε μάλιστα και δημοσιεύθηκε αυτούσιο στα μέσα μαζικής ενημέρωσης, όπως άλλωστε συστηματικά συμβαίνει με όλα τα έγγραφα του Εθνικού Συμβουλίου. Συμφωνήθηκε να συζητηθούν οι θέσεις των κομμάτων σε επόμενη συνεδρία. Πέρασαν από τότε έξι ολόκληρα χρόνια χωρίς ποτέ να γίνει η σχετική συζήτηση αλλά αυτό δεν παρεμποδίζει την επαναφορά του θέματος κάθε φορά που υπάρχουν εξελίξεις.\nΌσα προανέφερα είναι, νομίζω, αρκετά για να καταδείξουν ότι ορθώς ο Κυριάκος αποφάσισε να ασχοληθεί με το περιεχόμενο των συγκεκριμένων εννοιών στο νέο του βιβλίο. Τέτοιες αναλύσεις μόνο υποβοηθητικές της όλης προσπάθειας μπορούν να αποβούν γιατί ο καθορισμός του περιεχομένου πολύπλοκων και σε μεγάλο βαθμό αδόκιμων – όπως σωστά διαπιστώνει ο Κυριάκος - ορολογιών δεν συνιστά μονοπώλιο της πολιτικής ηγεσίας. Θεωρώ προτέρημα του βιβλίου αυτό που αναφέρει ο ίδιος ο συγγραφέας στον επίλογο, ότι δηλαδή το δοκίμιο απευθύνεται στην ευρύτερη κοινωνία των πολιτών. Πράγματι, ο συγγραφέας απέφυγε δυσνόητες νομικές ή φιλοσοφικές έννοιες και όρους και προσπάθησε να αναλύσει σε κατανοητό λόγο τα θέματα, χωρίς να παραποιήσει το περιεχόμενό τους. Νομίζω ότι τα κατάφερε. Μπορεί να φαίνεται εύκολο να μιλά κανείς με απλό λόγο χωρίς όμως να φθάνει στον εκχυδαϊσμό, αλλά στην πραγματικότητα είναι εξαιρετικά δύσκολο γιατί ο συνδυασμός των δύο προϋποθέτει βαθιά γνώση του αντικειμένου.\nΜετά το γενικό σχολιασμό, έρχομαι στα συγκεκριμένα. Δεν προτίθεμαι ασφαλώς να σχολιάσω όλα τα ζητήματα που θίγονται στο βιβλίο. Στα πλαίσια του περιορισμένου χρόνου που διαθέτω θα σταθώ μόνο στα κατά τη γνώμη μου πιο σημαντικά σημεία.\nΣτην εισαγωγή του δοκιμίου αναφέρεται ότι το 2004 απορρίφθηκε το σχέδιο Ομοσπονδίας που είχαν ετοιμάσει τα Ηνωμένα Έθνη. Συμφωνώ ότι επρόκειτο για ένα σχέδιο διζωνικής, δικοινοτικής ομοσπονδίας με πολιτική ισότητα και όχι συνομοσπονδίας όπως πολλοί ισχυρίζονται. Δεν πιστεύω πως όλοι αυτοί που απέρριψαν το σχέδιο το έπραξαν όλοι για τους ίδιους λόγους. Δεν υπάρχει καμία αμφιβολία ότι κάποιοι το απέρριψαν επειδή, άλλοι ανοιχτά και άλλοι συγκαλυμμένα, διαφωνούν με την ομοσπονδιακή λύση. Οι περισσότεροι, όμως, πιστεύω ότι το απέρριψαν για άλλους λόγους που ποικίλλουν.\nΑλίμονο αν δεχθούμε την αντίληψη πως το 76% των Ελληνοκυπρίων απέρριψε την ομοσπονδία. Θα χύναμε έτσι νερό στο μύλο των πολεμίων της ομοσπονδιακής λύσης. Ασφαλώς ένα συνομοσπονδιακό σχέδιο είναι εξ ορισμού απαράδεκτο, αλλά δεν ισχύει κατ΄ανάγκη και το αντίθετο. Ένα ομοσπονδιακό σχέδιο δεν είναι εξ ορισμού αποδεκτό γιατί μπορεί να περιέχει απαράδεκτα στοιχεία. Για παράδειγμα, μπορεί να προνοεί για παραμονή των κατοχικών στρατευμάτων, να επεκτείνει τα επεμβατικά δικαιώματα, να μην επιστρέφει εδάφη, να στερεί από τους πρόσφυγες το δικαίωμα επιστροφής κ.ο.κ. αλλά να είναι ομοσπονδιακό. Δεν εννοώ φυσικά ότι όλα αυτά περιλαμβάνονταν στο σχέδιο Ανάν, αλλά είχε αναπτυχθεί τότε παρόμοια προπαγάνδα.\nΗ ανάλυση για τη δικοινοτική ομοσπονδία είναι περιεκτική και ενδιαφέρουσα. Ο συγγραφέας επιχειρεί ιστορική ανάλυση της έννοιας «κοινότητα», έρχεται στο πώς αυτή γίνεται αντιληπτή στην Κύπρο και επιπλέον εξηγεί γιατί χρησιμοποιείται ο όρος «θρησκευτική ομάδα». Το μόνο που θα ήταν ίσως χρήσιμο να προστεθεί εδώ είναι ότι ο όρος «κοινότητα» χρησιμοποιείται και ως ενδιάμεση έννοια μεταξύ μειονότητας και λαού. Πολλοί Ελληνοκύπριοι εξακολουθούν, ρητώς ή εμμέσως, να θεωρούν τους Τουρκοκύπριους ως μειονότητα ενώ οι τουρκοκυπριακές πολιτικές δυνάμεις στην πλειοψηφία τους θεωρούν τους Τουρκοκύπριους ως χωριστό λαό. Πιστεύω ότι και οι δύο αυτές προσεγγίσεις είναι ακραίες και λανθασμένες. Η μειονότητα έχει κάποια συλλογικά δικαιώματα που έχουν σχέση βασικά με τη διατήρηση των πολιτιστικών της ιδιαιτεροτήτων με την ευρεία έννοια (γλώσσα, θρησκεία κ.ο.κ.) αλλά στερείται ουσιαστικής θεσμοθετημένης συμμετοχής στα όργανα εξουσίας. Η κοινότητα είναι πιο αναβαθμισμένη οντότητα ακριβώς επειδή έχει θεσμοθετημένη συμμετοχή στα όργανα εξουσίας ανεξαρτήτως πληθυσμιακής αναλογίας. Ο δε λαός έχει επιπλέον και δικαίωμα αυτοδιάθεσης, που υπό ορισμένες προϋποθέσεις περιλαμβάνει δικαίωμα ανακήρυξης χωριστού κράτους.\nΟι Τουρκοκύπριοι αναγνωρίζονται στο Σύνταγμα του 1960 ως κοινότητα επειδή ακριβώς έχουν θεσμοθετημένη συμμετοχή στην Κυβέρνηση (Αντιπρόεδρος με δικαίωμα βέτο σε βασικά ζητήματα τόσο σε αποφάσεις της Κυβέρνησης όσο και της Βουλής, τρεις από τους δέκα Υπουργούς, 30% στη Δημόσια Υπηρεσία, χωριστούς Δήμους, κ.α.). Δεν αποτελούν όμως χωριστό λαό, αλλά μέρος του λαού της Κυπριακής Δημοκρατίας που αποτελείται από δύο κοινότητες. Ως εκ τούτου δεν έχουν χωριστό δικαίωμα αυτοδιάθεσης και χωριστού κράτους.\nΑπό αυτή την άποψη, δεν είμαι σίγουρος πως ο λόγος για τον οποίο ο δικοινοτισμός βολεύει τόσο τους Τουρκοκύπριους όσο και τους Ελληνοκύπριους είναι αυτός που υποστηρίζει ο συγγραφέας, ότι δηλαδή έτσι διατηρούν τη σχέση με τις μητέρες πατρίδες. Βολεύει, όμως, όλους εμάς που επιδιώκουμε την ομοσπονδιακή λύση ως τη χρυσή τομή μεταξύ κεντρομόλων και φυγόκεντρων δυνάμεων, γιατί αυτή αποκλείει τόσο την ελληνοκυπριακή κηδεμονία όσο και τα δύο χωριστά κράτη.\nΟ δικοινοτισμός όπως καθορίζεται από τις διατάξεις του Συντάγματος του 1960, δηλαδή η αποτελεσματική συμμετοχή στα όργανα και τις αποφάσεις του κράτους, αναπόφευκτα θα μεταφερθεί και στην ομοσπονδιακή δομή και θα εμπλουτιστεί με τα στοιχεία που αυτή συνεπάγεται. Η πολιτική ισότητα των δύο κοινοτήτων όπως καθορίζεται στα σχετικά ψηφίσματα του Συμβουλίου Ασφαλείας και αναλύεται από τον συγγραφέα εξυπηρετεί αυτόν ακριβώς το στόχο: Συνιστά σύζευξη του δικοινοτισμού με την ομοσπονδιακή δομή. Γι΄αυτό, μαζί με τα προαναφερθέντα στοιχεία, περιλαμβάνει την ίση εκπροσώπηση στη Γερουσία και τις ταυτόσημες αρμοδιότητες των συνιστωσών πολιτειών.\nΣτο κεφάλαιο του δικοινοτισμού έχω μόνο δύο επιμέρους παρατηρήσεις. Πρώτο, δεν είμαι τόσο σίγουρος ότι με τη συνολική ρύθμιση του προβλήματος ο όρος «δικοινοτική ομοσπονδία» θα διαγραφεί από το πολιτικό λεξικό. Αν μη τι άλλο, σίγουρα θα καταγράφεται στο Σύνταγμα. Και δεύτερο, είναι λίγο άδικο να υποστηρίζεται ότι στο παρελθόν είχε συμφωνήσει και η ηγεσία του ΑΚΕΛ στη λογική της κατάργησης της συνταγματικής τάξης αναζωπυρώνοντας την ενωσιολογία. Σίγουρα ήταν λάθος η υποστήριξη της Ένωσης μεταξύ 1964 και 1967 εκ μέρους του ΑΚΕΛ και κάναμε αυτοκριτική γι΄αυτό. Όμως, η ανατροπή της συνταγματικής τάξης είναι κάτι διαφορετικό. Η συμβουλή του ΑΚΕΛ προς τον Μακάριο για τα 13 σημεία ήταν ότι δεν έπρεπε να υποβληθούν αλλά να προχωρήσουμε σε αλλαγές όταν θα ωρίμαζαν οι συνθήκες και πάντα με τη σύμφωνη γνώμη της τουρκοκυπριακής κοινότητας. Όχι για να την υποβαθμίσουμε σε μειονότητα, αλλά για να προσπαθήσουμε να απαλλαγούμε από τις διεθνείς δουλείες (Συνθήκες Εγγύησης, Συμμαχίας και Εγκαθίδρυσης) και για να καταστήσουμε πιο λειτουργικό το Σύνταγμα.\nΤο κεφάλαιο «η διζωνικότητα στην ομοσπονδία» έχει βρεθεί και πάλι σήμερα στο επίκεντρο των συζητήσεων όπως κάθε φορά που ανοίγεται ένα παράθυρο ελπίδας. Ο συγγραφέας επιχειρεί μια εξαιρετικά χρήσιμη και εμβριθή ιστορική αναδρομή στην εξέλιξη της εν λόγω έννοιας. Το μόνο που θα ήθελα να τονίσω λίγο περισσότερο είναι η διαφορετική ερμηνεία των δύο πλευρών. Η τουρκοκυπριακή πλευρά συνδέει τη διζωνικότητα με εγγυημένες πλειοψηφίες πληθυσμού και γης ενώ στην αντίληψη της ελληνοκυπριακής πλευράς η διζωνικότητα σημαίνει απλώς ομοσπονδιακό κράτος αποτελούμενο από δύο συνιστώσες πολιτείες (ή όπως άλλως ήθελαν ονομαστεί, αυτό δεν έχει ιδιαίτερη σημασία αφού πολλές είναι οι διαφορετικές ορολογίες σε ομοσπονδιακά συστήματα) και η κάθε πολιτεία θα διοικείται από την αντίστοιχη κοινότητα. Ειλικρινά πιστεύω ότι οι συζητήσεις περί εγγυημένων πλειοψηφιών θα έπρεπε να είχαν τερματιστεί από τότε που επιτεύχθηκε σύγκλιση μεταξύ Χριστόφια – Ταλάτ ότι όλοι οι Κύπριοι πολίτες θα έχουν δικαίωμα να κατοικούν, να εργάζονται, να διεξάγουν εμπόριο, να ασκούν επάγγελμα, να εγκαθιδρύουν και να λειτουργούν επιχειρήσεις ή να ασκούν οποιαδήποτε οικονομική δραστηριότητα οπουδήποτε στο νησί χωρίς κανένα απολύτως περιορισμό (βλέπε έγγραφο Η.Ε. “convergences 2008 – 2012”, σ. 69).\nΈχω και σε αυτό το κεφάλαιο, της διζωνικότητας, μόνο δύο επιμέρους παρατηρήσεις. Στη σ. 30 ο συγγραφέας αναφέρει ότι οι Τουρκοκύπριοι έχουν το δικό τους διεθνώς μη αναγνωρισμένο κράτος. Όπως είχα πει όταν παρουσίαζα ένα από τα βιβλία του Νίκου Τριμικλινιώτη, πιστεύω ότι η «ΤΔΒΚ» από τη σκοπιά του διεθνούς δικαίου δεν μπορεί να αξιολογείται ως μη αναγνωρισμένο κράτος αλλά ως παράνομη οντότητα. Το πρώτο έχουν όλα τα κράτη δικαίωμα να το αναγνωρίσουν, το δεύτερο όχι. Ακόμη και αν το αναγνωρίσουν, χωρίς ποτέ να υποτιμώ τις ολέθριες πολιτικές συνέπειες από τυχόν τέτοια εξέλιξη, δεν μπορούν να το νομιμοποιήσουν.\nΣτη σ. 35 ο συγγραφέας επικρίνει την τότε ηγεσία του ΑΚΕΛ επειδή είχε διαφωνήσει με τη σοβιετική πρόταση για ομοσπονδιακή λύση χωρίς μετακίνηση πληθυσμών. Δεν πιστεύω ότι τέτοιας μορφής ομοσπονδιακή διευθέτηση πριν το 1974 θα ήταν ορθή επιλογή. Υπάρχουν διάφοροι λόγοι που οδηγούν σε ομοσπονδιακή πολιτειακή δομή και ένας από αυτούς είναι η επίλυση προβλημάτων μεταξύ διαφορετικών εθνοτήτων που διαβιώνουν στο ίδιο κράτος. Αυτού του είδους τα ομοσπονδιακά κράτη εξυπηρετούν το σκοπό της ίδρυσης τους μόνο αν οι διαφορετικές εθνότητες ή όπως άλλως ήθελαν ονομαστεί (κοινότητες στη δική μας περίπτωση) ζουν λίγο - πολύ αμιγώς σε μια περιοχή. Όταν όμως είναι διάσπαρτες σε ολόκληρη την επικράτεια, δεν έχει νόημα η ομοσπονδοποίηση. Συνεπώς, με ομοσπονδιακή δομή δεν θα επιλύαμε το πρόβλημα μεταξύ δύο κοινοτήτων εκτός και αν προχωρούσαμε σε αναγκαστική περαιτέρω μετακίνηση πληθυσμών, πράγμα βέβαια αδιανόητο. Άλλωστε, σε συνταγματικό επίπεδο είχαμε πολλά ομοσπονδιακά στοιχεία, χωρίς ασφαλώς να ισχυρίζομαι ότι είχαμε ομοσπονδιακό κράτος διότι απουσίαζε το εδαφικό στοιχείο.\nΤο τελευταίο κεφάλαιο, που ενδιατρίβει στις αξιακές αρχές για ρύθμιση του προβλήματος, είναι κατά τη γνώμη μου ίσως το πιο σημαντικό. Συμφωνώ και υπερθεματίζω ότι χωρίς πολιτική βούληση και σεβασμό της άλλης άποψης στην πράξη και όχι στα λόγια, χωρίς αμοιβαιότητα συμβιβασμών όποια λύση και να βρούμε θα είναι θνησιγενής. Χωρίς ποτέ αυτό να σημαίνει ότι δεν έχει σημασία το περιεχόμενο της λύσης.\nΣτο κεφάλαιο για τα ανθρώπινα δικαιώματα ιδιαίτερη σημασία έχει η προσέγγιση του Κυριάκου για την πολυσυζητημένη αρχή «ένας άνθρωπος, μία ψήφος». Η πληθώρα παραδειγμάτων από τη διεθνή πρακτική που παρατίθενται δεν αφήνει καμία αμφιβολία ότι στην Κύπρο κυριαρχεί μια στρεβλή αντίληψη για το συγκεκριμένο ζήτημα.\nΟ συγγραφέας αναφέρεται σχετικά στην πρόταση του τέως Προέδρου Δημήτρη Χριστόφια για την εκτελεστική εξουσία, η οποία περιλαμβάνει σταθμισμένη ψήφο ,ασκώντας κριτική όχι στην ίδια την πρόταση αλλά για το γεγονός ότι δεν την μονογράφησε. Δεν μπορώ να μη συμφωνήσω ότι το καλύτερο θα ήταν η καταγραφή των συγκλίσεων αλλά θέλω να υπενθυμίσω, χωρίς αυτό να αποτελεί δικαιολογία, ότι τότε υπήρξε σφοδρή αντίδραση σε αυτό και μάλιστα σε μια στιγμή που είχε ήδη προσχωρήσει και ο ΔΗΣΥ στο στρατόπεδο των επικριτών. Ούτως ή άλλως, η εν λόγω σύγκλιση μαζί με όλες τις άλλες καταγράφηκε από τα Η.Ε. στο γνωστό τους έγγραφο αλλά αυτό δεν παρεμπόδισε τον Έρογλου να συνεχίσει να την απορρίπτει.\nΗ συγκεκριμένη πρόταση για εκ περιτροπής προεδρία και σταθμισμένη ψήφο δέχθηκε δριμεία και άδικη κριτική ως δήθεν γενναιόδωρη προσφορά. Αλλά η εκ περιτροπής προεδρία ήταν στο τραπέζι από το 1993 και περιλαμβανόταν στις πέντε παραλλαγές του σχεδίου Ανάν. Το σχέδιο απορρίφθηκε και δεν θα μπορούσε να επανέλθει χωρίς ουσιαστικές βελτιώσεις αλλά γνωρίζαμε ότι θέματα που αφορούν την ευαίσθητη ισορροπία μεταξύ των δύο κοινοτήτων, πρωτίστως δε ζητήματα συμμετοχής στα όργανα και τις αποφάσεις του ομοσπονδιακού κράτους δεν θα μπορούσαν να αλλάξουν. Συνεπώς, επιχειρήσαμε να βελτιώσουμε αλλά όχι να απαλλαγούμε από την εκ περιτροπής, αυτό θα ήταν μάταιο και θα μας εξέθετε. Έτσι, τη συνδέσαμε με τη διασταυρούμενη και, συνεπώς, σταθμισμένη ψήφο βασισμένη στην αρχή της ίσης επιρροής: Όση ποσοστιαία επιρροή θα έχουν οι Τ/Κ στην εκλογή του Ε/Κ εκ περιτροπής Προέδρου, τη ίδια ποσοστιαία επιρροή να έχουν οι Ε/Κ στην εκλογή του Τ/Κ. Πήρε δύο χρόνια στον Ταλάτ να το δεχθεί αλλά το έπραξε. Στη συνέχεια το απέσυρε ο Έρογλου ενώ τώρα θέλει να το αλλάξει η Ε/Κ πλευρά. Είναι δικαίωμα του Προέδρου να το πράξει και μακάρι να καταλήξει σε κάτι ισάξιο, παρόλο που έχω ισχυρές αμφιβολίες αν αυτό θα γίνει κατορθωτό.\nΆφησα τελευταίο αλλά όχι έσχατο το ζήτημα των υδρογονανθράκων. Ο συγγραφέας εκφράζει την άποψη, με την οποία δύσκολα θα μπορούσε κανείς να διαφωνήσει, ότι δεν θα είναι χωρίς προβλήματα η εξόρυξη του φυσικού αερίου χωρίς λύση του Κυπριακού. Αναπτύσσει επίσης με πειστικό τρόπο τα οικονομικά οφέλη της λύσης που προκύψουν τόσο από την απρόσκοπτη αξιοποίηση του πολύτιμου αυτού αγαθού όσο και από μια σειρά άλλων παραγόντων όπως η διάλυση της Εθνικής Φρουράς, ο τουρισμός και άλλα. Εξηγεί, επίσης, γιατί η ομοσπονδιακή πολιτειακή δομή δεν θα είναι τόσο δαπανηρή όσο φαίνεται εκ πρώτης όψεως.\nΕπιστρέφοντας στο ζήτημα των υδρογονανθράκων, σημειώνω ότι ο συγγραφέας περιλαμβάνει στο δοκίμιο παλαιότερο άρθρο του με το οποίο ασκούσε κριτική στον τέως Πρόεδρο Χριστόφια για μια αναφορά του ενώπιον της Γενικής Συνέλευσης του ΟΗΕ ότι θα μπορούσαν να επωφεληθούν και οι Τ/Κ από την αξιοποίηση τους πριν τη λύση. Βεβαίως, κριτική έγινε και από την ανάποδη. Εκείνο που εγώ θέλω να τονίσω είναι ότι μαζί με την όποια καλοδεχούμενη κριτική θα μπορούσε να λεχθεί και κάτι για την ουσία. Που δεν είναι άλλη από το γεγονός ότι ανάμεσα στις πολλές και ουσιαστικές συγκλίσεις περιλαμβάνεται και η συμφωνία ότι όλες οι θαλάσσιες ζώνες, περιλαμβανομένης της ΑΟΖ, θα συνιστούν ομοσπονδιακή αρμοδιότητα. Αυτή είναι μια κλασική περίπτωση κέρδους για όλους. Για τους Ελληνοκύπριους διότι αυτό υπογραμμίζει τη θέση μας για μία και μόνη κυριαρχία και διεθνή προσωπικότητα. Και για τους Τουρκοκύπριους επειδή με αυτή τη ρύθμιση, όταν με το καλό λυθεί το Κυπριακό θα επωφελούνται και εκείνοι από την αξιοποίηση του φυσικού αερίου. Περαιτέρω, επήλθε σύγκλιση ότι οι φυσικοί πόροι, συνεπώς και το φυσικό αέριο, θα συνιστούν επίσης ομοσπονδιακή αρμοδιότητα. Τέλος, επιτεύχθηκε σύγκλιση για το πώς θα κατανέμονται τα ομοσπονδιακά έσοδα, συνεπώς και τα έσοδα από το φυσικό αέριο. Η σημασία αυτών των συγκλίσεων είναι σήμερα εμφανέστατη, αφού όλες μαζί ως σύνολο συνιστούν λύση του ζητήματος του φυσικού αερίου με τη λύση του Κυπριακού. Είναι αυτές ακριβώς τις συγκλίσεις που έστω και μετά από αρκετό δισταγμό τελικά υιοθέτησε κα πρόταξε ο Πρόεδρος Αναστασιάδης, κάτι που συνέβαλε στο ξεπέρασμα της κρίσης με το Μπαρμπαρός.\nΤελειώνοντας θέλω να υπογραμμίσω ότι οι επιμέρους παρατηρήσεις υποκειμενικού χαρακτήρα, απολύτως φυσιολογικές σε τέτοια δύσκολα και αμφιλεγόμενα ζητήματα, σε καμία περίπτωση δεν αφαιρούν κάτι από την αξία του δοκιμίου. Πρόκειται για ένα ευανάγνωστο σύγγραμμα που συστήνω ανεπιφύλακτα σε όλους όσους ενδιαφέρονται για το μεγαλύτερο πρόβλημα που αντιμετωπίζουμε, το Κυπριακό, από την έκβαση του οποίου θα κριθεί το ίδιο το μέλλον του τόπου και του λαού. Συγχαίρω από καρδιάς το φίλο Κυριάκο και του εύχομαι ολόψυχα το ίδιο που είχα ευχηθεί στον Γιώργο Βασιλείου κατά την παρουσίαση του τελευταίου του βιβλίου: Το επόμενο του έργο να έχει ως αντικείμενο όχι τις προσπάθειες για ρύθμιση του Κυπριακού αλλά την ομαλή εφαρμογή της λύσης που θα έχει στο μεταξύ επιτευχθεί.\nΕυχαριστώ για την προσοχή σας και απολογούμαι γιατί νομίζω ότι μακρηγόρησα κάπως.


Τα βιβλία που έρχονται - To BELL εκδοτικό πρόγραμμα του β' εξαμήνου του 2019 - Η Πόλη Ζει\nστην κατηγορία Αφιερώματα στο Βιβλίο, Βιβλίο\nΚαι ο πρώτος μήνας του καλοκαιριού, δεν μπορείτε να πείτε. Μπήκε δυναμικά. Από τη μια τα Τοξικά Μάτια και ο αστυνόμος Καπετάνος του Δημήτρη Σίμου, από την άλλη Ο Ψιθυριστήςτου Alex North και το Στην Πόλη των Ξένων του Άγγελου Μανουσόπουλου, για να μην αναφερθούμε (όχι, θα αναφερθούμε!) στη ρομαντική πλευρά μας (Silk) και το Στην τελευταία Στροφή της Έλενας Αντωνίου.\nΣτις 19 Ιουλίου υποδεχόμαστε το πρώτο βιβλίο της νέας μας σειράς Στα Άκρα: το Νεκρή Πόλη του John Killian. Στη… Νεκρή Πόλη θα βρεθεί ο Μπεν Λόγκαν, ένας Νεοϋορκέζος ντετέκτιβ, κουρασμένος από το ασταμάτητο κυνήγι απαγωγέων και δολοφόνων μικρών παιδιών. Μόνο που αντί να ξεκουραστεί, θα έρθει αντιμέτωπος με έναν δολοφόνο… Για το βιβλίο αυτό θα σας δώσουμε δύο πληροφορίες: πρώτον, θα πρέπει να γνωρίζετε ότι όλες οι πόλεις έχουν ψυχή. Μερικών όμως είναι μαύρη –και φονική. Και δεύτερον: Πίσω από το όνομα του John Killian, βρίσκεται ένας γνωστός Έλληνας συγγραφέας (οκ, προφανώς θα έπρεπε να έχουμε βάλει το βιβλίο στην ενότητα «Οι Έλληνες», αλλά… παρασυρθήκαμε). Όχι, δε θα σας πούμε ποιος είναι. Τουλάχιστον, όχι τώρα…\nΣτις 19 Ιουλίου έρχεται με το δεύτερο βιβλίο της η Alice Feeney: Ξέρω Ποια Είσαι λέει και… «ξέρω τι έκανες»… Η συγγραφέας του παγκόσμιου bestseller Μερικές Φορές Λέω Ψέματαεπιστρέφει με το πιο ανατρεπτικό ψυχολογικό θρίλερ της χρονιάς. Αυτή τη φορά πρωταγωνίστρια είναι η Έιμι, μια ηθοποιός. Επιστρέφοντας στο σπίτι από τα γυρίσματα της τελευταίας της ταινίας, ανακαλύπτει πως ο σύζυγός της έχει εξαφανιστεί. Πίσω του έχει αφήσει το πορτοφόλι και το κινητό του. Η Έιμι δεν ξέρει τι να σκεφτεί. Όμως η αστυνομία πιστεύει πως τους κρύβει κάτι. Και έχουν δίκιο. Αλλά δεν είναι αυτό που νομίζουν. Γιατί η Έιμι έχει ένα μυστικό που δεν το έχει πει ποτέ σε κανέναν. Μόνο που τώρα υποπτεύεται πως κάποιος ξέρει. Και αυτά που πρόκειται να συμβούν δεν τα είχε φανταστεί ούτε στους χειρότερους εφιάλτες της.\nΚαι αν δε σας φτάνουν όλα τα παραπάνω και αναζητάτε περισσότερο έρωτα, μην ξεχνάτε τα Άρλεκιν που κυκλοφορούν κάθε εβδομάδα στα περίπτερα, αλλά και τα ολοκαίνουργια Άρλεκιν Plus που κυκλοφορούν κι αυτά (όπως και τα βιβλία της σειράς Silk) κάθε μήνα και στα βιβλιοπωλεία και στα περίπτερα: Στις 19 Ιουλίου κυκλοφορεί το βιβλίο της Louise AllenΤα Σκάνδαλα των Χέριαρντ, ενώ στις 27 Σεπτεμβρίου και στις 17 Οκτωβρίου κυκλοφορούν το 3ο και το 4ο βιβλίο της σειράς Ο Θρόνος του Νιρόλι!\nTo Λαυρεωτικό ζήτημα είναι εδώ! Και είναι πανέμορφο! ( Μέρος Α')


Αρχαία Ελλάς: Περικλής και ο διαχωρισμός της ανθρωποκτονίας\nΟ Περικλής, εκτός από πολιτικός, ήταν ένας σημαντικός παιδαγωγός και φιλόσοφος. Ο γιος του ο Ξάνθιππος, έλεγε μια πολύ χαρακτηριστική ιστορία για τον πατέρα του: Ένας πενταθλητής κατά λάθος σκότωσε με τον ακόντιό του τον Επίτιμο από τα Φάρσαλα, που βρισκόταν στο στάδιο.\nΕνώ όλη η πόλη ήταν εξοργισμένη με το γεγονός, ο Περικλής καθόταν όλη την ημέρα με τον Πρωταγόρα και συζητούσαν αν για το φόνο έφταιγε:\n-οι διοργανωτές των αγώνων\n-ή το ακόντιο.\nΟύτε καν του πέρασε από το μυαλό του Ξάνθιππου, πως εκείνη την ημέρα το συμβάν είχε οδηγήσει τα δύο καλύτερα μυαλά της πόλης να συζητούν και ίσως να θέτουν τις βάσεις για το διαχωρισμό της ανθρωποκτονίας από αμέλεια και της ανθρωποκτονίας με πρόθεση. Ένας διαχωρισμός που είναι ιδιαίτερα σημαντικός για το ύψος της ποινής.\nΗ ΔΙΑΚΥΒΕΡΝΗΣΗ ΤΟΥ ΠΕΡΙΚΛΗ\nΟι συζητήσεις αυτές με τον Πρωταγόρα και άλλους σοφούς της εποχής καθόριζαν τις πολιτειακές αλλαγές και την πολιτική δράση. Για κάθε πρόβλημα έπρεπε να αναλυθούν τα αίτια και να βρεθούν οι λύσεις. Η δουλειά του Περικλή ήταν να τα βάλει όλα σε μια λογική σειρά και να τα εκλαϊκεύσει. Ίσως ολόκληρο το σύστημα της Αθηναϊκής Δημοκρατίας να είχε χτιστεί πάνω σε αυτή τη λογική. Ο κόσμος έπρεπε να μάθει, να φωτιστεί. Ο Περικλής ενίσχυσε τις κληρώσεις για τα αξιώματα σε βάρος των ψηφοφοριών.\nΕπίσης τα λαϊκά κληρωτά δικαστήρια σε βάρος των αιρετών. Περισσότεροι πολίτες αποκτούσαν διοικητική και δικαστική εμπειρία, άρα περισσότεροι θα μπορούσαν να κατανοήσουν τα ζητήματα της πόλης στην Εκκλησία του Δήμου και περισσότεροι θα μετείχαν στην έννοια των νόμων και την προστασία τους. Αυτό που είπε ο Θουκυδίδης, πως στην Αθήνα «το πολίτευμα ήταν στα λόγια Δημοκρατία, αλλά στην πράξη εξουσία ενός άνδρα», ήταν αναληθές στον βαθμό που όλοι οι πολίτες αισθάνονταν ελεύθεροι και ασφαλείς από την εξουσία αυτού του άνδρα.\nΣτην πραγματικότητα η Δημοκρατία του Περικλή δεν ήταν τόσο πολίτευμα, όσο εκπαιδευτική διαδικασία, στην οποία ο ίδιος ήταν ο πρώτος διδάσκαλος. Στην Εκκλησία του Δήμου ο λόγος του γινόταν απλός και δομημένος σχεδόν με μαθηματική ακρίβεια. Έλεγαν πως πριν από τις ομιλίες του προσπαθούσε να συγκεντρωθεί και προσευχόταν για να μην πει λέξεις που θα προκαλούσαν το κοινό ή θα το καθοδηγούσαν λάθος. Η γνώση, η φιλοσοφική ανάλυση και οι προθέσεις για το κοινό καλό έπρεπε να γίνουν πολιτική πράξη και από αυτό εξαρτιόταν τις περισσότερες φορές τα όσα θα έλεγε ο ίδιος μπροστά στον λαό. Για τον λαό και τη μόρφωσή του, πάλεψε σε όλα τα επίπεδα.\nΔεν είναι μόνο οι παλιές γιορτές που λάμπρυνε, αλλά και οι καινούριες που καθιέρωσε. Αυτές είχαν στόχο την ευχαρίστηση και την ενίσχυση των σχέσεων ανάμεσα στους πολίτες. Μία από τις σπουδαιότερες μεταρρυθμίσεις του ήταν ότι καθιέρωσε τα «θεωρικά» για τους φτωχούς πολίτες. Ένα ποσό από τα ετήσια έξοδα της πόλης ευλαβικά φυλασσόταν για να μοιραστεί σε όσους δεν μπορούσαν να αγοράσουν εισιτήριο για τους θεατρικούς αγώνες.\nΕίναι εκπληκτικό όμως ένας πολιτικός της αρχαιότητας όταν ακόμα γίνονταν μάχες ανάμεσα στις πόλεις για διαφιλονικούμενα χωράφια, σκέφτηκε να δώσει στους φτωχούς πολίτες το δικαίωμα να παρακολουθούν θεατρικές παραστάσεις. Είναι αδύνατο να το έκανε για να κερδίσει ψήφους. Το έκανε προφανώς από ενδιαφέρον για τη μόρφωση του λαού αλλά και γιατί πίστευε πως η τιμή και άνεση που κέρδιζαν οι καλλιτέχνες της πόλης του από το μεγάλο ενδιαφέρον του κοινού, οδηγούσε σε νέες ιδέες, πιο βαθιά τέχνη και πιο υψηλά οράματα.\nΠΗΓΗ: «Ο Περικλής πίσω από τον πολιτικό», Παναγιώτης Πασπαλιάρης, Επιμέλεια: Πάνος Βαλαβάνης, συλλογή «Ηγέτες»....


Για 3 χρόνια έβλεπε έναν άστεγο να κλαίει έξω από το σπίτι της. Όταν τον ρώτησε τον λόγο, έμαθε κάτι το σοκαριστικό! | Sugklonistiko\nΕπί τρία χρόνια, ένας άστεγος άντρας στεκόταν σε μια συγκεκριμένη γωνιά του δρόμου στο Webster του Τέξας. Στεκόταν εκεί, κάτω από όλες τις καιρικές συνθήκες, είτε με ήλιο, είτε με βροχή. «Κάποιος πρέπει να κάνει κάτι γι” αυτόν τον τύπο», μουρμούριζαν οι περαστικοί. Κανείς δεν είχε ρωτήσει ποτέ γιατί...\nastegos sok 2017-08-29\nTagged with: astegos sok\nPrevious: Αυτό το άλογο γέννησε μια πολύ σπάνια φοράδα. Δώστε προσοχή στο πρόσωπό της και θα καταλάβετε!\nNext: Δε φαντάζεστε τι έκανε η Ευρυδίκη Βαλαβάνη και ο Κωνσταντίνος Βασάλος το ανέβασε στο Instagram


Ο ΣΥΛΛΟΓΟΥΣ ΜΙΚΡΑΣΙΑΤΩΝ ΠΙΕΡΙΑΣ ΠΑΡΑΒΡΕΘΗΚΕ ΣΤΗΝ ΕΠΙΣΗΜΗ ΕΝΑΡΞΗ ΤΟΥ 44ου ΦΕΣΤΙΒΑΛ ΟΛΥΜΠΟΥ\nΑπό Tilemachos Ioannou Ιουλίου 26, 2015\nΟ Αντιπρόεδρος του Συλλόγου Μικρασιατών Πιερίας κ. Β. Μίγκος και η Γ. Γραμματέας εκπροσωπώντας το Δ.Σ. του Συλλόγου, παραβρέθηκαν στην επίσημη έναρξη του 44ου Φεστιβάλ Ολύμπου.\nΗ εκδήλωση πραγματοποιήθηκε το βράδυ του Σαββάτου 25 Ιουλίου 2015 στον αίθριο χώρο του Κέντρου Μεσογειακών Ψηφιδωτών του Δίου, παρουσία...\nεκπροσώπων της φετινής τιμώμενης χώρας του Μαρόκου, της πολιτείας και των φίλων και υποστηρικτών του θεσμού.\nΗ εκδήλωση ξεκίνησε με μουσικά ακούσματα από την τιμώμενη χώρα και την Ελλάδα που απέδωσαν η μουσικός Μαρίκα Φωτοπούλου και ο καλλιτέχνης Κωνσταντίνος Καψάλης.\nΗ επίσημη έναρξη του 44ου Φεστιβάλ Ολύμπου ολοκληρώθηκε με την παρουσίαση των τριών εκθέσεων. Α) «Τοπία-τόποι πολιτισμού στην Πιερία»\nΒ)έκθεση Μαροκινών γραμματοσήμων\nΓ) έκθεση Μαροκινών κεραμικών.\nΕυχόμαστε απόλυτη επιτυχία!\nΟ ΣΥΛΛΟΓΟΥΣ ΜΙΚΡΑΣΙΑΤΩΝ ΠΙΕΡΙΑΣ ΠΑΡΑΒΡΕΘΗΚΕ ΣΤΗΝ Ε...


Debate για εκλογές ΚΙΝΑΛ: Ολοκληρώθηκε η «μονομαχία» των πέντε υποψηφίων – Απών ο Παπανδρέου - Ηλειακά Νέα, Ειδήσεις και Νέα από την Ηλεία, iliaka nea\nΟλοκληρώθηκε το ντιμπέιτ των πέντε υποψηφίων προέδρων του ΚΙΝΑΛ στην ΕΡΤ. Στην τηλεμαχία πήραν μέρος οι Ανδρέας Λοβέρδος, Νίκος Ανδρουλάκης, Χάρης Καστανίδης, Παύλος Γερουλάνος και Παύλος Χρηστίδης, ενώ όπως είναι γνωστό δεν συμμετέχει ο Γιώργος Παπανδρέου.\nΠρώτη ενότητα: Διαχείριση κρίσεων\nΟι 5 “μονομάχοι” κλήθηκαν στον πρώτο γύρο να απαντήσουν για τη διαχείριση των κρίσεων, με επίκεντρο την πανδημία. Ο Νίκος Ανδρουλάκης κατηγόρησε την κυβέρνηση για ατολμία και τον ΣΥΡΙΖΑ για δημαγωγία. Επέκρινε την κυβέρνηση για αναποτελεσματική επικοινωνιακή πολιτική στο θέμα του εμβολιασμού, αλλά και για την καθυστέρηση στην υποχρεωτικότητα των εμβολίων σε ορισμένες κοινωνικές ομάδες.\nΟ Ανδρέας Λοβέρδος τόνισε “μέμφομαι την κυβέρνηση για απροθυμία και καθυστερήσεις στη λήψη μέτρων για την πανδημία. Είχα μιλήσει για υποχρεωτικότητα εμβολίων πολύ νωρίς, αλλά υπήρξε καθυστέρηση στην υιοθέτηση της πρότασης. Όπως υπάρχει καθυστέρηση με μέτρα σε σούπερ μάρκετ, ή μέσα μαζικής μεταφοράς”. Ζήτησε να αποσυρθούν τα φθηνά rapid τεστ που δεν βοηθούν στον εντοπισμό των κρουσμάτων.\n“Έχουμε περισσότερους νεκρούς από την εισβολή των Τούρκων στην Κύπρο. Ρωτάμε την κυβέρνηση και δεν παίρνουμε απαντήσεις, όπως για πού πεθαίνουν οι άνθρωποι, μέσα στις ΜΕΘ ή έξω;” σημείωσε ο κ. Λοβέρδος, ο οποίος είπε ότι η πανδημία αφορά όλους και συζητάμε για κοινές δράσεις, αλλά απορρίπτουμε θέσεις όπως ότι με τα εμβόλια της AstraZeneca γίνεται ξεσκαρτάρισμα.\nΟ Παύλος Γερουλάνος αναφέρθηκε στις συνεργασίες, λέγοντας ότι την ευθύνη την έχει ένας: “Αυτός που πρέπει να είναι ο ίδιος ηγετικός, να κρατά ενωμένο τον λαό απέναντι στην κρίση, να συμπεριφέρεσαι και στους ίδιους και στους απέναντι στους άλλους. Ακριβώς το αντίθετο απ’ όσα κάνουν οι Μητσοτάκης και Τσίπρας”. Και πρόσθεσε ότι είναι υπέρ των συνεργασιών πάνω σε προγραμματικό πλαίσιο, όχι για διανομή θέσεων.\nΟ Χάρης Καστανίδης σημείωσε ότι “οι νεοφιλελεύθερες δυνάμεις απευθύνονται κατά τις κρίσεις στο κράτος. Να επαναφέρουμε αρχές της σοσιαλδημοκρατίας που επιμένουν στην αλληλεγγύη και τη ρύθμιση της αγοράς. Δεν θέλουμε μία αγορά για το αχαλίνωτο κέρδος. Να διορθώσουμε τις αγορές στο όνομα του δημοσίου συμφέροντος”. Και διευκρίνισε ότι “άλλο οι κυβερνητικές συνεργασίες, άλλο η απολύτως αναγκαία εθνική συνεννόηση”.\nΟ Παύλος Χρηστίδης τόνισε ότι “χρειάζεται διαφορετική στρατηγική για την πατρίδα μας. Όχι όπως έγινε με την οικονομική κρίση” και αναφερόμενος στην πανδημία επισήμανε “πώς μπορεί να νιώσει ένας πολίτης όταν η Βουλή κλείνει με ένα κρούσμα και ένα σχολείο χρειάζεται 50% συν ένα. Αυτό είναι παραλογισμός με υπογραφή Μητσοτάκη”.\nΔεύτερη ενότητα: Εξωτερική Πολιτική\nΟ Νίκος Ανδρουλάκης αναφέρθηκε κυρίως στο μεταναστευτικό/προσφυγικό, λέγοντας ότι δεν υπάρχει ρατσιστική προσέγγιση, αλλά δεν μπορεί να γίνει δεκτό να δεχόμαστε υβριδικό πόλεμο από την Τουρκία στα σύνορά μας και παρέπεμψε στα όσα γίνονται στα σύνορα της ΕΕ με τη Λευκορωσία.\nΣχολιάζοντας τη στάση της ΕΕ τόνισε ότι δεν μπορεί το βάρος να πέφτει στην πρώτη χώρα υποδοχής, αλλά όλες οι χώρες της Ένωσης να σηκώσουν αν αναλογικά το βάρος. Το θέμα με Λευκορωσίας το επισήμανε με τη σειρά του και ο Παύλος Γερουλάνος.\nΤρίτη ενότητα: Δημοκρατία, Δικαιοσύνη και θεσμοί\nΟ κ. Καστανίδης αντέτεινε ότι δεν είναι οι αυστηρές ποινές που λείπουν ή αντιμετωπίζουν το πρόβλημα, όπως δείχνουν τα στοιχεία. “Διαφωνώ με την αυστηροποίηση των ποινών με τον Ανδρέα Λοβέρδο, χρειάζονται προληπτικές δομές” τόνισε χαρακτηριστικά.\nΤο δεύτερο πεδίο αντιπαράθεσης ήταν για το πώς θα εκπροσωπείται το ΚΙΝΑΛ στη Βουλή εάν εκλεγεί αρχηγός κάποιος μη βουλευτής -ρωτήθηκε σχετικά ο κ. Ανδρουλάκης. Ο ευρωβουλευτής απάντησε ότι κι άλλα κόμματα στην Ευρώπη επέλεξαν τα τελευταία χρόνια για αρχηγό έναν μη βουλευτή και διευκρίνισε ότι θα οριστεί κάποιος που θα εφαρμόζει τη δική του πολιτική. Ο κ. Λοβέρδος σημείωσε με νόημα και αμφισβητώντας τα λεγόμενα του κ. Ανδρουλάκη ότι “δεν είναι στη διακριτική ευχέρεια κανενός να ορίσει τον επικεφαλής της Κοινοβουλευτικής Ομάδας. Η ΚΟ επιλέγει”.\nΟ κ. Λοβέρδος σημείωσε ακόμα ότι δεν απευθύνομαι στο 8,1% του ΚΙΝΑΛ των προηγούμενων εκλογών, αλλά σε 11 εκατομμύρια έλληνες. “Όποιος στενεύει το ακροατήριο θέλει μικρό ΚΙΝΑΛ, εγώ θέλω ένα μεγάλο ΠΑΣΟΚ” τόνισε.\nΟ Παύλος Γερουλάνος σημείωσε ότι το πολιτικό σύστημα είναι βαθιά άρρωστο και οι παθογένειες επαναλαμβάνονται γιατί δεν γίνονται αλλαγές. Τάχθηκε υπέρ της αποσυγκέντρωσης της εξουσίας “για να έχουμε σωστή διακυβέρνηση χώρας και δίκαιη κατανομή πλούτου”.\nΩς προς τη διαδικασία, υπάρχουν πέντε ενότητες:\n1. Διαχείριση κρίσεων: πανδημία και κράτος πρόνοιας – οικονομική κρίση – κλιματική αλλαγή – ενεργειακή κρίση – δημογραφικό. 2. Εξωτερική πολιτική: εθνικά θέματα – η σχέση με την Τουρκία – μεταναστευτικό. 3. Η θέση του ΚΙΝ.ΑΛΛ. στο πολιτικό σκηνικό: πολιτική, εκλογική στρατηγική και συμμαχίες – η σχέση με Ν.Δ. και ΣΥΡΙΖΑ – το μέλλον της παράταξης – η ελληνική και η ευρωπαϊκή σοσιαλδημοκρατία – γ επόμενη μέρα. 4. Δημοκρατία, Δικαιοσύνη και θεσμοί. 5. Ελεύθερη ερώτηση των δημοσιογράφων εκτός θεματικού πλαισίου.\nΟι τρεις δημοσιογράφοι έχουν τη δυνατότητα -δύο φορές- να παρέμβουν στη ροή της διαδικασίας, διατυπώνοντας διευκρινιστική ερώτηση, ενώ στο τέλος ο κάθε υποψήφιος μπορεί να θέσει μία ερώτηση σε όποιον συνυποψήφιό του επιθυμεί ή να σχολιάσει κάποια απάντησή του. Κάθε ερώτηση των δημοσιογράφων δεν πρέπει να ξεπερνά τα 30 δευτερόλεπτα και κάθε απάντηση το ενάμισι λεπτό, ενώ υπολογίζεται ότι η τηλεσυζήτηση θα διαρκέσει κάτι περισσότερο από δύο ώρες.\nΕκλογές ΚΙΝΑΛ: Οδηγίες για την ψηφοφορία της Κυριακής – Πιστοποιητικά εμβολιασμού, μάσκες και rapid test για ανεμβολίαστους\nΕπισημαίνεται ότι στο κτήριο όπου διεξάγεται το debate (στο Στούντιο Δ της Κατεχάκη) επιτρέπεται αυστηρά περιορισμένος αριθμός ατόμων, ενώ όλοι ανεξαιρέτως πρέπει να επιδεικνύουν αρνητικό Rapid test, το οποίο έχουν διενεργήσει την ημέρα διεξαγωγής της τηλεμαχίας.\nΕξυπακούεται, τέλος, ότι η χρήση μάσκας είναι υποχρεωτική σε όλους τους εσωτερικούς χώρους, με μόνη εξαίρεση τους μετέχοντες πολιτικούς και δημοσιογράφους κατά τη διάρκεια διεξαγωγής του debate.


Ιωάννα Τριανταφυλλίδου: Σε ποια εκπομπή του Ant1 θα δούμε την ηθοποιό; | fthis.gr\nΙωάννα Τριανταφυλλίδου: Σε ποια εκπομπή του Ant1 θα δούμε την ηθοποιό;\nΤετάρτη 08 Νοεμβρίου 2017, 16:40\n- Τελευταία ενημέρωση: 08/11/2017, 20:36\nO “Mr Travel”, Νίκος Κοκλώνης, μας ταξιδεύει στην «Πόλη των Αγγέλων», μέσα από τη συχνότητα του ΑΝΤ1, την Παρασκευή 10 Νοεμβρίου στις 23.00. Στο Los Angeles, συναντά ένα κορίτσι που αποφάσισε να μην ονειρεύεται την Καλιφόρνια αλλά να ζήσει το όνειρο.\nΗ Ιωάννα Τριανταφυλλίδου σ' ένα Celebrity Travel με λάμψη, αστέρια, κινηματογραφική μαγεία, εικόνες επιτυχίας και πλούτου. Ένα ταξίδι στα διαφορετικά πρόσωπα της Μέκκας του θεάματος, εκεί που όλα είναι πιθανά.\nΟ Νίκος Κοκλώνης επιφυλάσσει υποδοχή σταρ στην Ιωάννα, που αλλού στη γειτονιά του Χόλλυγουντ. Περπατούν στη «Λεωφόρο της Δόξας» και συναντοούν τη Μέριλυν στο ιστορικό Κινέζικο Θέατρο.\nΟσκαρικά κουίζ και συζήτηση για σινεμά και σχέσεις στο περίφημο Dolby Theater. Στη συνέχεια, ανεβαίνουν στο περίφημο Αστεροσκοπείο Γκρίφιθ, απολαμβάνοντας πανοραμικά το Λος Άντζελες, με θέα που κόβει την ανάσα.\nΜας βάζουν στο ρυθμό των rich & famous στην πιο ακριβή εμπορική λεωφόρο, την διάσημη Rodeo Drive στο Μπέβερλυ Χιλς. Εκεί που τα φώτα δεν σβήνουν ποτέ, η Ιωάννα μας μιλά για τη ζωή της στην Αμερική, το κυνήγι των ακροάσεων, το φλέρτ, το γάμο, τα όνειρα και τι ημερομηνία γράφει το εισιτήριο επιστροφής της.\nΑν κάτι ξέρουν στο Λος Άντζελες είναι η τέχνη του χρήματος και του εντυπωσιασμού. Κι επειδή η Ιωάννα περπατά εδώ και ένα χρόνο στις λεωφόρους της πόλης, ο Νίκος Κοκλώνης της ετοίμασε μια έκπληξη που σίγουρα δεν περίμενε, την εικόνα της αχανούς πόλης από ψηλά. Μια πτήση από τις ακτές του Ειρηνικού ως την πινακίδα του Χόλλυγουντ και εναέρια περιήγηση πάνω από τα σπίτια-παλάτια διάσημων αστέρων στο Μπελ Ερ.\nΚι από κει, μια βουτιά σ' έναν πλανήτη ψυχαγωγίας και σινεμά, μια πόλη θαυμάτων για μικρούς και μεγάλους. Το Celebrity Travel μπαίνει για εμάς στα στούντιο της Universal.\nΒλέπουμε τον Νίκο και την Ιωάννα στον τεράστιο ποδηλατόδρομο πάνω σ' ένα διπλό ποδήλατο να μας οδηγούν στη διάσημη προβλήτα της Σάντα Μόνικα και το τέλος της περίφημης Route 66, ακριβώς την ώρα που πρέπει, όταν τα νερά του Ειρηνικού παίρνουν όλες τις αποχρώσεις του χρυσού, πορτοκαλί και κόκκινου.\nΚλασικό χοτ - ντογκ στην καντίνα που τίμησε ακόμη και ο «δύσκολος» Άντονι Μπουρντέν και παγωτό στο πιο "hot-spot" του Λος Αντζελες.\nΤην Παρασκευή 10 Νοεμβρίου στις 23.00, συντονιζόμαστε στον ΑΝΤ1, «δένουμε τις ζώνες μας» κι ακολουθούμε τον Νίκο Κοκλώνη και την Ιωάννα Τριανταφύλλου σ' ένα ταξίδι στο όνειρο, στην πόλη που όλα είναι δυνατά, στο Λος Άντζελες!\nΙωάννα Τριανταφυλλίδου: Η σπάνια κοινή φωτογραφία που δημοσίευσε με τον Πάνο Βλάχο\nΝίκος Κοκλώνης: Εμβολιάστηκε κατά του κορονοϊού – Ποιο εμβόλιο έκανε;\nCELEBRITY TRAVEL ANT1\nΙΩΑΝΝΑ ΤΡΙΑΝΤΑΦΥΛΛΙΔΟΥ CELEBRITY TRAVEL


Ο πληγωμένος «Ερμής» έγινε η μασκότ του Τμήματος Ασφαλείας Αγίου Δημητρίου\nΤην / Το 19th Ιούνιος 2018, 13:27\nΆμεσα ήρθαν σε συνεννόηση με τη δήμαρχο Αγίου Δημητρίου, Μαρία Ανδρούτσου, και το μετέφεραν σε ιδιωτική κλινική μικρών ζώων για νοσηλεία. Εκεί παρέμενε έως και προχθές που το παρέλαβαν για κατ´ οίκον νοσηλεία. Το χαριτωμένο αλλά πληγωμένο γατάκι έπειτα από μήνες θα χρειαστεί χειρουργική επέμβαση ακρωτηριασμού του εμπρόσθιου αριστερού του ποδιού.\nΌλοι οι αστυνομικοί του Τ.Α. Αγίου Δημητρίου αποφάσισαν να το φιλοξενήσουν εντός της Υπηρεσίας τους, να το φροντίζουν και να αναλάβουν τα έξοδα της επέμβασης.\nΠρόκειται για ένα πολύ χαριτωμένο γατάκι, στο οποίο έδωσαν το όνομα «Ερμής» και πλέον είναι η μασκότ του Τμήματος. Πραγματικά ουδείς μπορεί να αντισταθεί στο παιχνιδιάρικο βλέμμα του, με το γατάκι πλέον να περιβάλλεται με αληθινή αγάπη και να το ανταποδίδει με τα παιχνίδια του.


Αρχαία Ολυμπία: Φωτιά σε δασική έκταση στο Ξηρόκαμπο(Νεότερη ενημέρωση) - ΗΛΕΙΑ.news\nΑρχαία Ολυμπία: Φωτιά σε δασική έκταση στο Ξηρόκαμπο(Νεότερη ενημέρωση)\nΜεγάλη έκταση έχει παραδοθεί στις φλόγες, στην περιοχή Ξηρόκαμπος του δήμου Αρχαίας Ολυμπίας.\nΓια την κατάσβεση της πυρκαγιάς έχουν σπεύσει και επιχειρούν στην περιοχή 32 πυροσβέστες με 15 οχήματα καθώς και 5 άτομα πεζοπόρο τμήμα ενώ από αέρος συνδράμουν 3 πυροσβεστικά αεροσκάφη.\nΣε εξέλιξη βρίσκεται η φωτιά που ξέσπασε τα ξημερώματα της Κυριακής στην περιοχή του Ξηρόκαμπου του Δήμου Αρχαίας Ολυμπίας.\nΙσχυρές πυροσβεστικές δυνάμεις βρίσκονται από το πρωί στο σημείο και επιχειρούν στην κατάσβεση της φωτιάς, με τρία αεροσκάφη Καναντέρ, άνδρες και οχήματα της πυροσβεστικής και με επικεφαλή τον Διοικητή Πυροσβεστικών Υπηρεσιών Περιφέρειας Δυτικής Ελλάδας κ. Κώστα Κυριακόπουλο, ενώ στο σημείο βρίσκεται και ο αντιπεριφερειάρχης Ηλείας κ. Γιώργο Γεωργιόπουλο.\nΗ επιχείρηση κατάσβεση της πυρκαγιάς είναι δύσκολη λόγω της δύσβατης περιοχής στην οποία έχει ξεσπάσει.\nΥπό έλεγχο τέθηκε αργά το απόγευμα η μεγάλη πυρκαγιά που ξέσπασε στην περιοχή του Ξηροκάμπου, χάρις στην παρέμβαση ισχυρών πυροσβεστικών δυνάμεων από την Ηλεία και γειτονικούς νομούς, οι οποίες ωστόσο παραμένουν επιτόπου για την αντιμετώπιση τυχόν αναζωπυρώσεων.\nΗ πυρκαγιά εξερράγη σε δάσος με πυκνή βλάστηση αλλά και αναγέννηση πεύκων, γεγονός που έκανε ακόμα πιο δύσκολη την προσπάθεια για πυρόσβεση πριν επεκταθεί σε μεγάλη ακτίνα.\nΣυνολικά η φωτιά αποτέφρωσε 100 στρ δάσους το οποίο είχε παραμείνει ανέπαφο κατά τις καταστροφικές πυρκαγιές του 2007.\nΑνακοίνωση των οργανωμένων φιλάθλων του Αστέρα Αμαλιάδας


"Θεομήτορος": Για να κοιτάξουμε αλλιώς τη Μεγάλη Εβδομάδα και το Πάσχα - π. Βασίλειος Θερμός\nΓια να κοιτάξουμε αλλιώς τη Μεγάλη Εβδομάδα και το Πάσχα - π. Βασίλειος Θερμός\nΤι σημαίνει ότι ο Θεός έγινε άνθρωπος\nκαι ποιες υπαρξιακές συνέπειες έχει η Ανάστασή Του;\nπ. Βασίλειος Θερμός Ψυχίατρος παιδιών καί εφήβων.\nΔρ. Θεολογικής Σχολής του Παν/μιου Αθηνών.\nΑναπληρωτής καθηγητής στην Ανωτάτη Εκκλησιαστική Ακαδημία Αθηνών\nΗ περιοδικότητα με την οποία επανέρχονται κάθε χρόνο οι μεγάλες γιορτές διευκολύνει την εθιμοτυπική τήρηση των στερεότυπων: τα Χριστούγεννα είναι άλλη η ατμόσφαιρα και το Πάσχα άλλη. Και στις δύο περιπτώσεις, όμως, τα εορταστικά κλισέ κυριαρχούν. Κατά τις πασχαλινές διακοπές δεν επικρατεί τόσο η αγοραστική μανία, όσο τα ελληνικά έθιμα.\nΣε παλαιότερο σημείωμά μου είχα σχολιάσει την ”πολιτισμική Ορθοδοξία” η οποία έχει εγκλωβίσει τους νεοέλληνες σε μια στείρα επιφανειακή θρησκευτικότητα. Η Μεγάλη Εβδομάδα και το Πάσχα αποτελούν υποδειγματικά πεδία στα οποία ασκούμε την Ορθοδοξία του έθιμου, αφήνοντας στην αφάνεια το ουσιαστικό τους μήνυμα. Η μαζική ολιγόλεπτη συμμετοχή στον Επιτάφιο και στο ”Χριστός Ανέστη” λειτουργούν ως παραδειγματικά πεδία μιας ανοιξιάτικης ευφορίας και μιας αόριστης αισιοδοξίας για ανθρώπους οι οποίοι δεν έχουν ιδέα, ούτε ενδιαφέρονται να μάθουν, τι σημαίνει ότι ο Θεός έγινε άνθρωπος και ποιες υπαρξιακές συνέπειες έχει η Ανάστασή Του.\nΓια να συμβάλω σε κάποια προσέγγιση της αλήθειας των ημερών, θα σταθώ σε λίγες υμνογραφικές στιγμές, εντελώς επιλεκτικά. To να μιλάς για τη Μεγάλη Εβδομάδα και το Πάσχα μέσα στην κοινωνία του θεάματος και της ταχύτητας αποτελεί πραγματική άσκηση. Αλλά και καλεί σε άσκηση. Ας το αποπειραθούμε, μήπως καί ξαναδούμε κάποια πράγματα μέ μιά φρέσκια ματιά.\nΠτωχός θέλων ὑπάρχω· ὁ πρῶτος οὖν ὑμῶν ἔστω πάντων διάκονος, ὁ δέ ἄρχων ὡς ὁ ἀρχόμενος, ὁ προκριθείς δέ ὡς ὁ ἔσχατος· καί γάρ ἐλήλυθα αὐτός τῷ πτωχεύσαντι Ἀδάμ διακονῆσαι καί λύτρον δοῦναι ἀντί πολλῶν τήν ψυχήν, τῶν βοώντων μοι Δόξα σοι.1\nΟλοκληρωτική ανατροπή της έννοιας της δύναμης. Τώρα ισχυρός είναι ο αγαπών και θυσιαζόμενος. «Γι’ αυτό ήλθα, γιά νά υπηρετήσω όσους πτώχευσαν». Έτσι γίνεσαι αφεντικό, στή δική Του γλώσσα. Αυτό σημαίνει Κύριος, για τον Χριστό.\nΣτη συνέχεια μιλά ο Μεσσίας από τον Σταυρό Του. Γραμμένο, όμως, επτακόσια χρόνια προ Χριστού! Ψαλμός προφητικός ο 21.\nΘεέ μου, Θεέ μου, γιατί με εγκατέλειψες;\nΓιατί στέκεις μακριά καί δέ μέ σώζεις;\n…Είμαι πια σκουλήκι, όχι άνθρωπος,\nεκμηδενισμένος, αντικείμενο ειρωνείας.\nΜέσα μου έγιναν τα σπλάγχνα μου σάν τό κερί πού λιώνει,\nσάν κεραμίδι ο λάρυγγάς μου στέγνωσε.\nΤρύπησαν τά χέρια καί τά πόδια μου.\nΜοίρασαν τα ρούχα μου με κλήρο.\nΣτο δεύτερο μισό του ψαλμού ανατρέπονται όλα. Η ατμόσφαιρα μυρίζει Ανάσταση. Αρχίζει να ανατέλλει η εικόνα μιας μελλοντικής Εκκλησίας. Ο Υιός μιλά στον Πατέρα Του:\nΘα διηγηθώ στα αδέλφια μου ποιος είσαι.\nΜαζί τους θα Σε δοξάζουμε στη σύναξη (Λειτουργία).\nΘά θυμηθούν καί θά γυρίσουν στόν Κύριο όλα τά πέρατα της γης.\nΤο παγκόσμιο όραμα του Χριστιανισμού διακηρύσσεται εδώ, το οποίο αθόρυβα ήδη γίνεται πράξη σε όλες τις φυλές, παρά τις αντιδράσεις των στενόμυαλων και εθνικιστών.\nΕπιπλέον ο Χριστός υπαινίσσεται εδώ αυτό που μετά την έλευσή Του θα κηρύξει απροκάλυπτα. Βρίσκεται από την δική μας πλευρά, όχι από την πλευρά ενός απόμακρου Θεού. Έτσι, κάθε φορά που τελούμε Λειτουργία, είναι ο Χριστός που την προσφέρει, θυσία και δέηση στον Πατέρα Του, πρωτότοκος μέσα σε πολλά αδέλφια, όλους μας.\nὉ ἅδης, Λόγε, συναντήσας σοι ἐπικράνθη βροτόν ὁρῶν τεθεωμένον.\nΟ θάνατος ερχόταν πάλι όλος χαρά στίς ”παραλαβές”, ότι θά συναντήσει ένα ακόμη θύμα. Καί βρήκε ξαφνικά θεωμένη φύση. Πώς Τον συνάντησε;\nκατάστικτον τοῖς μώλωψι καί πανσθενουργόν.\nΟ στίχος των αιώνων. Ο συνδυασμός που ορίζει την δύναμη της αγάπης, γιά όποιον ενδιαφέρεται. Καί είναι σήμερα πολλοί οι μποντυμπιλντεράδες του σώματος, των αισθημάτων, της εξουσίας, των δημοσίων σχέσεων κ.ο.κ.\nΚαταπληγωμένος, σιωπηλός, νικητής. Από έρωτα για τον άνθρωπο.\nΔώσε μου τούτο τόν ξένο.2 Μιλά ο Ιωσήφ της Αριμαθαίας στον Πιλάτο.\nΔώσε μου τούτο τόν ξένο που από βρέφος αποξενώθηκε από τον κόσμο.\nΔώσε μου τούτο τόν ξένο που γνωρίζει πώς να δεξιώνεται τους φτωχούς και τους ξένους.\nΔώσε μου τούτο τόν ξένο που ξενίζομαι βλέποντας πόσο ξένος του είναι ο θάνατος.\nΠολλές φορές ακούγεται στο τροπάριο αυτή η φράση. Λές σκόπιμα, για να μας εντυπωθεί. «Καταλάβετέ το, είμαι ξένος. Πώς θά μέ ακολουθήσετε αν δέν γίνετε ξένοι; Δέν θά γλυτώσετε από τά φαντάσματά σας, γαλήνη δεν θά νοιώσετε ποτέ, αν δεν αισθανθείτε καί σεις ξένοι». Ξενότητα που σώζει από τα βαρίδια τα οποία μας κρατούν χαμηλά, αδικαίωτους.\nΟ Χριστός κατέβηκε να παλέψει με τον Άδη μόνος…\nΚάτω. Εκεί απ’ όπου κανείς δέν γύρισε πίσω. Καί οι άλλοι, όλοι μας, περίμεναν απ’ έξω.\nΣκηνή κινηματογραφική, γιά γερά νεύρα. Αναμονή φρικτή, θανατερή. Τί είδε κάτω; Ποιός θά μας πεί; (Μάλλον είδε σέ πλήρη ανάπτυξη ό,τι αμυδρά καί φευγαλέα μόνο διακρίνουμε εμείς μέσα στην καρδιά μας, στον προσωπικό μας Άδη, καί σπεύδουμε νά τό βάλουμε στα πόδια κλείνοντας ερμητικά πίσω μας).\n…και ανέβηκε κρατώντας λάφυρα πολλά της νίκης.3\nΑνέβηκε μέ λάφυρα. Όλους εκείνους πού βρήκε, δηλαδή, αλλά δεν θά μας πει ποτέ πως τους βρήκε, σε ποια κατάσταση. Από σεβασμό σ’ εκείνους και σ’ εμάς. Θέλει έτσι να τους θυμόμαστε πάντα, όπως τους ανέβασε πάνω.\nΚαι μάλλον αυτό μας ζητά για όλους, και γιά τούς ζωντανούς που κινούνται δίπλα μας. Να τους φερόμαστε πάντα σαν σε αναστημένους…\n1 Τροπάριο Αποστίχων Όρθρου Μεγάλης Δευτέρας.\n2 Τροπάριο ψαλλόμενο κατά την περιφορά του Επιταφίου.\n3 Στίχος συναξαρίου Όρθρου Αναστάσεως.


Από πλευράς τεχνικής ανάλυσης υπάρχουν όλα εκείνα τα θετικά στοιχεία που θα συντελέσουν στην υπέρβαση της ισχυρής αντίστασης του 2270. Η όποια παλινδρόμηση των τιμών εκδηλωθεί στην παραπάνω περιοχή χωρίς να υπάρξει κατοχύρωση των στηρίξεων θα λειτουργήσει αρνητικά.\nΣτήριξη: 2188, 2150\nα) Η διατήρηση των κλεισιμάτων υψηλότερα του 2243 θα διατηρεί σε ισχύ την υφιστάμενη τάση.\nβ) Η αποφασιστική υπέρβαση της περιοχής του 2270 με αυξημένες συναλλαγές σε συνδυασμό με την εδραίωση της ως στήριξη των τιμών οδηγεί τον Δείκτη στις 2400 μονάδες.\nΗ ενδεχόμενη αδυναμία υπέρβασης των παραπάνω θα οδηγήσει τις τιμές στην περιοχή του 2150 και τις συνθήκες ανόδου να έχουν υποστεί σημαντική μείωση.\nΣτήριξη: α) 1,78 β) 1,73\nΑντίσταση: α) 1,96 β) 2,10\nΗ εδραίωση της ζώνης στήριξης 1,78 με 1,73 έχει ενισχύσει σημαντικά τις συνθήκες ανόδου και βρίσκεται σε εξέλιξη η προσπάθεια υπέρβασης της αντίστασης του 1,96 για την καταγραφή υψηλότερων τιμών.\nα) Η παραμονή των κλεισιμάτων άνω της παραπάνω ζώνης και της βραχυχρόνιας ανερχόμενης ευθείας Α (ροζ απόχρωση) θα συνεχίζει να λειτουργεί υπέρ της συνέχισης της ανόδου.\nβ) Η υπέρβαση της περιοχής του 1,96 και η εδραίωση του ως στήριξη οδηγεί την μετοχή στην περιοχή του 2,20.\nΗ επαναφορά των κλεισιμάτων κάτω από την ροζ ευθεία Α θα θέσει σε δοκιμασία την ζώνη στήριξης 1,78 με 1,73 και επιπλέον θα αποδυναμώσει τις συνθήκες ανόδου.\nΣτήριξη: α) 0,920 β) 0,870\nΑντίσταση: α) 0,990 β) 1,03\nΗ ανερχόμενη ευθεία Α διατηρεί ενεργή την υφιστάμενη τάση σε συνδυασμό με τις ενισχυμένες συνθήκες ανόδου και επιπλέον η εδραίωση ως στήριξη της περιοχής του 0,914 οδηγεί την μετοχή σε καταγραφή υψηλότερων τιμών.\nα) Η παραμονή των κλεισιμάτων άνω της περιοχής του 0,920 και της ευθείας Α θα διατηρεί σε ισχύ τις συνθήκες ανόδου.\nβ) Η υπέρβαση της ζώνης αντίστασης 0,990 με 1,03 και η εδραίωση της ως στήριξη θα προσδώσει νέα σημαντική ώθηση στις τιμές.\nΗ υποχώρηση και παραμονή των κλεισιμάτων κάτω από την ευθεία Α και την στήριξη του 0,870 θα ενισχύσει τις συνθήκες πτώσης οδηγώντας τις τιμές σε χαμηλότερα επίπεδα.\nΠερισσότερα σε αυτή την κατηγορία: « Χ.Α.: Προετοιμάζοντας την επόμενη γενιά των επιχειρήσεων Ελλάκτωρ: Προτεινόμενη έκδοση senior ομολογιών €600 εκατ. »


Βρίσκεστε: Αρχική»Ποιότητα & Κατασκευή»Στατικά\nΗ εκσκαφή οικοπέδου περιλαμβάνει τις εκσκαφές που γίνονται σύμφωνα με τα σχέδια θεμελίωσης της εγκεκριμένης μελέτης από την αρμόδια πολεοδομία βάσει εδαφοτεχνικής μελέτης που έχει γίνει από ειδικό γραφείο μελετών. Οι εκσκαφές υπογείου γίνονται σύμφωνα με τους ισχύοντες πολεοδομικούς κανονισμούς και σύμφωνα με τα σχέδια της εκπονηθείσας μελέτης. Στην φάση αυτή περιλαμβάνεται και η απομάκρυνση των προϊόντων εκσκαφής από το εργοτάξιο.Παράλληλα γίνεται η εκσκαφή των βάσεων υποστυλωμάτων, φρεατίου ανελκυστήρα, ειδικών υδραυλικών και ηλεκτρολογικών εργασιών.Η εκσκαφή γίνεται σύμφωνα με τις διαστάσεις που αναφέρονται στην στατική μελέτη της οικοδομής. Η εκσκαφή του φρεατίου ανελκυστήρα γίνεται σύμφωνα με την μελέτη του μηχανικού και τις διατάξεις που θέτει το υπουργείο βιομηχανίας.\nΗ κατασκευή θεμελίωσης και του οικοδομικού σκελετού από οπλισμένο σκυρόδεμα είναι τα πιο σημαντικά σημεία της οικοδομής. Η κατασκευή τους γίνεται από σκυρόδεμα, χάλυβα και εφαρμόζονται όπως αυτά περιγράφονται στην εκπονηθείσα στατική μελέτη. Τα φέροντα οργανικά στοιχεία της οικοδομής θεμελίωση, υποστυλώματα, κλίμακες, δοκοί, πλάκες, τοιχία ακαμψίας, κατασκευάζονται από οπλισμένο σκυρόδεμα ποιότητας όπως C 20/25, C 25/30, C 30/37 και από ευθύγραμμο χάλυβα τύπου B500C διαμέτρου από 8,10,12,14,16,18,20, έως 40 mm.\nΓια την κατασκευή των υποστυλωμάτων χρησιμοποιείται χάλυβας κατηγορίας B500C διαμέτρου φ8, φ10, φ12. Οι ξυλότυποι και οι μεταλλότυποι ακολουθούν τα στοιχεία της στατικής μελέτης, τα σχέδια των λεπτομερειών και στερεώνονται ανάλογα με ξύλινα, σιδερένια πλαίσια ικανών διαστάσεων – διατομών, ώστε να παραμένουν σταθεροί και απαραμόρφωτοι.\nΗ κατασκευή θεμελίωσης και του οικοδομικού σκελετού από οπλισμένο σκυρόδεμα είναι τα πιο σημαντικά σημεία της οικοδομής. Η κατασκευή τους γίνεται από σκυρόδεμα, χάλυβα και εφαρμόζονται όπως αυτά περιγράφονται στην εκπονηθείσα στατική μελέτη. Τα φέροντα οργανικά στοιχεία της οικοδομής θεμελίωση, υποστυλώματα, κλίμακες, δοκοί, πλάκες, τοιχία ακαμψίας, κατασκευάζονται από οπλισμένο σκυρόδεμα ποιότητας όπως C 20/25, C 25/30, C 30/37 και από ευθύγραμμο χάλυβα τύπου B500C διαμέτρου από 8,10,12,14,16,18,20, έως 40 mm.Για την κατασκευή των υποστυλωμάτων χρησιμοποιείται χάλυβας κατηγορίας B500C διαμέτρου φ8, φ10, φ12. Οι ξυλότυποι και οι μεταλλότυποι ακολουθούν τα στοιχεία της στατικής μελέτης, τα σχέδια των λεπτομερειών και στερεώνονται ανάλογα με ξύλινα, σιδερένια πλαίσια ικανών διαστάσεων – διατομών, ώστε να παραμένουν σταθεροί και απαραμόρφωτοι.


Έχω εκφράσει τόσα πολλά λόγια κι επίσης έχω εκφράσει το θέλημά Μου, τη διάθεσή Μου κι ακόμα κι έτσι οι άνθρωποι εξακολουθούν να είναι ανίκανοι να Με γνωρίζουν και να πιστεύουν σε Εμένα. Ή, θα μπορούσε να ειπωθεί ότι, είναι ακόμα ανίκανοι να Με υπακούσουν. Όσοι ζουν στη Βίβλο, όσοι ζουν εν μέσω του νόμου, αυτοί που ζουν στο σταυρό, αυτοί που ζουν σύμφωνα με το δόγμα, αυτοί που ζουν ανάμεσα στο έργο που κάνω σήμερα· ποιοι από αυτούς συμβαδίζουν μαζί Μου; Σκέφτεστε μόνο να λαμβάνετε ευλογίες και ανταμοιβές και ποτέ δεν έχετε σπαταλήσει ούτε μια σκέψη για το πώς να συμβαδίζετε μαζί Μου ή για το πώς να αποφύγετε να είστε εχθρικοί απέναντί Μου. Είμαι τόσο απογοητευμένος από εσάς, γιατί σας έδωσα τόσα πολλά, όμως πήρα τόσα λίγα από σας. Την εξαπάτησή σας, την αλαζονεία σας, την απληστία σας, τις υπερβολικές επιθυμίες σας, την προδοσία σας, την ανυπακοή σας· ποιο από αυτά θα μπορούσε να ξεφύγει της προσοχής Μου; Με δολιεύεστε, Με κοροϊδεύετε, Με προσβάλετε, Με εξαπατάτε, έχετε απαιτήσεις από Εμένα, Μου αποσπάτε θυσίες εκβιαστικά· πώς θα μπορούσε αυτή η κακομεταχείριση να ξεφύγει από την τιμωρία Μου; Η αμαρτία σας αποτελεί απόδειξη της εχθρότητάς σας εναντίον Μου και αποδεικνύει την ασυμβατότητά σας με Εμένα. Καθένας από εσάς πιστεύει για λογαριασμό του ότι συμβαδίζει απόλυτα μαζί Μου, αλλά αν συμβαίνει αυτό, τότε σε ποιον απευθύνονται τέτοιες αδιάσειστες αποδείξεις; Πιστεύετε για τον εαυτό σας ότι κατέχετε την απόλυτη ειλικρίνεια και αφοσίωση σε Εμένα. Νομίζετε ότι είστε τόσο ευγενικοί, τόσο συμπονετικοί κι έχετε αφιερώσει τόσα πολλά σε Εμένα. Πιστεύετε ότι έχετε κάνει αρκετά για Εμένα. Αλλά έχετε συγκρίνει ποτέ αυτές τις πεποιθήσεις με τη δική σας συμπεριφορά; Λέω ότι είστε πολύ αλαζονικοί, πολύ άπληστοι, πολύ επιπόλαιοι· τα κόλπα με τα οποία Με ξεγελάτε είναι πολύ έξυπνα και έχετε πολλές προθέσεις περιφρόνησης και μεθόδους περιφρόνησης. Η αφοσίωσή σας είναι υπερβολικά πενιχρή, η τιμιότητά σας είναι πάρα πολύ ασήμαντη και η συνείδηση σας είναι ακόμη περισσότερο ελλιπής. Υπάρχει πάρα πολύ μοχθηρία στις καρδιές σας και κανείς δεν εξαιρείται από αυτήν, ούτε και Εγώ. Με κλείνετε έξω για χάρη των παιδιών σας ή του συζύγου σας ή της δικής σας αυτοσυντήρησης. Αντί να φροντίζετε για Εμένα, νοιάζεστε για την οικογένειά σας, τα παιδιά σας, την κοινωνική σας θέση, το μέλλον σας και τη δική σας ικανοποίηση. Πότε σκεφτήκατε για Εμένα όταν μιλούσατε ή ενεργούσατε; Όταν ο καιρός είναι κρύος, οι σκέψεις σας στρέφονται στα παιδιά σας, στον σύζυγό σας, στη σύζυγό σας ή στους γονείς σας. Ούτε όταν ο καιρός είναι ζεστός δεν έχω θέση στις σκέψεις σας. Όταν εκτελείς το καθήκον σου, σκέφτεσαι τα δικά σου συμφέροντα, την προσωπική σου ασφάλεια, τα μέλη της οικογένειάς σου. Τι έκανες ποτέ που να ήταν για Εμένα; Πότε σκέφτηκες Εμένα; Πότε αφιέρωσες τον εαυτό σου, με όποιο κόστος, σε Εμένα και στο έργο Μου; Πού είναι η απόδειξη της συμβατότητάς σου με Εμένα; Πού είναι η πραγματικότητα της πίστης σου σε Εμένα; Πού είναι η πραγματικότητα της υπακοής σου σε Εμένα; Πότε οι προθέσεις σου δεν έγιναν για χάρη των ευλογιών Μου; Με κοροϊδεύετε και Με εξαπατάτε, παίζετε με την αλήθεια και αποκρύπτετε την ύπαρξη της αλήθειας και προδίδετε την ουσία της αλήθειας. Βάζετε τον εαυτό σας σε τέτοια έχθρα με Εμένα, έτσι τι σας περιμένει στο μέλλον; Απλώς ζητάτε τη συμβατότητα με έναν ασαφή Θεό και απλώς αναζητείτε μια ασαφή πίστη, όμως δεν συμβαδίζετε με τον Χριστό. Άραγε, μήπως η δική σας μοχθηρία δεν θα λάβει την ίδια τιμωρία όπως αυτή που αξίζει στους ασεβείς; Εκείνη την ώρα θα συνειδητοποιήσετε ότι κανένας απ’ όσους δεν συμβαδίζουν με τον Χριστό μπορεί να ξεφύγει από την ημέρα της οργής και θα ανακαλύψετε τι είδους τιμωρία θα επέλθει σε όσους βρίσκονται σε εχθρότητα με τον Χριστό. Όταν φτάσει εκείνη η μέρα, τα όνειρά σας ότι θα είστε ευλογημένοι για την πίστη σας στον Θεό και ότι θα εισέλθετε στον ουρανό, όλα θα γίνουν θρύψαλα. Δεν θα είναι, όμως, έτσι για εκείνους που συμβαδίζουν με τον Χριστό. Αν κι έχουν χάσει τόσα πολλά, αν κι έχουν υποστεί πολλές κακουχίες, θα λάβουν όλη την κληρονομιά που θα κληροδοτήσω στην ανθρωπότητα. Τελικά, θα καταλάβετε ότι μόνο Εγώ είμαι ο δίκαιος Θεός και ότι μόνο Εγώ είμαι σε θέση να μεταφέρω την ανθρωπότητα στον όμορφο προορισμό της.


Φθηνές Πτήσεις προς Σεούλ (GMP) από 512€ - KAYAK\nΒρείτε φθηνές πτήσεις προς Σεούλ\nΨάξτε ταυτόχρονα σε εκατοντάδες ταξιδιωτικές σελίδες για προσφορές προς Σεούλ\nΠότε να κλείσετε πτήση προς Gimpo Intl\nΣούπερ συμβουλές για να βρείτε φθηνές πτήσεις προς Σεούλ\nΕπιλέξτε το προτιμώμενο αεροδρόμιο αναχώρησης και τις ημ/νίες ταξιδιού σας στη φόρμα αναζήτησης για να ανακαλύψετε τις τελευταίες προσφορές πτήσεων προς Σεούλ.\nΣυχνές Ερωτήσεις - Πτήσεις για Σεούλ\nΠόσο απέχει το Αεροδρόμιο Σεούλ Gimpo Intl από το κέντρο της πόλης Σεούλ;\nΤο κέντρο της πόλης Σεούλ απέχει 17 χλμ από το Αεροδρόμιο Σεούλ Gimpo Intl.\nΠώς βρίσκει η KAYAK τόσο χαμηλές τιμές για πτήσεις προς την πόλη Σεούλ;\nH KAYAK είναι μια μηχανή αναζήτησης για ταξίδια. Αυτό σημαίνει ότι ψάχνουμε σε όλο το διαδίκτυο για να βρούμε τις καλύτερες τιμές για τους χρήστες μας. Λαμβάνουμε πάνω από 2 δισεκατομμύρια αναζητήσεις πτήσεων κάθε χρόνο και έτσι μπορούμε να βρούμε ποικιλία τιμών και επιλογών για πτήσεις προς την πόλη Σεούλ.\nΠώς μπορεί να με βοηθήσει το εργαλείο Πρόβλεψης Τιμών της KAYAK να διαλέξω τη σωστή στιγμή για να αγοράσω αεροπορικό εισιτήριο προς την πόλη Σεούλ;\nΤο εργαλείο Πρόβλεψης Τιμών για πτήσεις της KAYAK χρησιμοποιεί ιστορικά δεδομένα για να καθορίσει αν η τιμή της πτήσης προς την πόλη Σεούλ θα αλλάξει εντός των επόμενων 7 ημερών, προκειμένου οι ταξιδιώτες να γνωρίζουν αν πρέπει να περιμένουν ή να κάνουν κράτηση.\nΠώς λειτουργεί το KAYAK Mix για πτήσεις προς την πόλη Σεούλ;\nΤο KAYAK Mix σάς επιτρέπει να συνδυάσετε εισιτήρια απλής μετάβασης για να εξοικονομήσετε χρήματα σε σχέση με το κλασικό εισιτήριο με επιστροφή. Έτσι, μπορείτε να πετάξετε προς την πόλη Σεούλ με μια αεροπορική και να επιστρέψετε με διαφορετική αεροπορική εταιρεία.\nΠώς λειτουργούν οι "ευέλικτες ημερομηνίες" της KAYAK και γιατί να τις επιλέξω κατά την αναζήτηση πτήσης προς την πόλη Σεούλ;\nΚάποιες φορές, τα σχέδιά μας για ταξίδι δεν είναι τόσο δεσμευτικά. Εάν έχετε ευελιξία, με τις ευέλικτες ημερομηνίες μπορείτε να δείτε όλες τις επιλογές πτήσεων προς την πόλη Σεούλ έως και 3 ημέρες πριν/μετά από τις ημερομηνίες της προτίμησής σας. Για να μπορείτε να επιλέξετε τις πτήσεις που ανταποκρίνονται καλύτερα στις ανάγκες σας.\nΗ κορυφαία αεροπορική για πτήσεις προς: Σεούλ Gimpo Intl\nΣεούλ - Μέτρα ασφαλείας αεροπορικών εταιρειών\nΟι αεροπορικές εταιρείες που πραγματοποιούν πτήσεις προς τον προορισμό Σεούλ έχουν θέσει σε εφαρμογή μέτρα ασφαλείας και προσαρμοσμένες πολιτικές για να εξυπηρετήσουν καλύτερα τις ανάγκες των επιβατών. Οι πολιτικές ενδέχεται να διαφέρουν ανάλογα την αεροπορική.\nΚαθημερινός καθαρισμός, εγκατάσταση φίλτρων HEPA στην καμπίνα στις πτήσεις προς τον προορισμό Σεούλ\nΗ χρήση της μάσκας στην καμπίνα είναι υποχρεωτική, παρέχονται μάσκες στις πτήσεις προς τον προορισμό Σεούλ\nΟι μεσαίες θέσεις δεν είναι διαθέσιμες για κράτηση στις πτήσεις προς τον προορισμό Σεούλ\nΤεστ αντισωμάτων, τεστ για συμπτώματα στις πτήσεις προς τον προορισμό Σεούλ\nΚατάργηση χρέωσης αλλαγής. Αναζητήστε ευέλικτες πτήσεις για τον προορισμό Σεούλ\nΚάντε κράτηση για φθηνές πτήσεις προς Σεούλ\n5.300€ ή λιγότερα\n5.710€ ή λιγότερα\n0€ ή λιγότερα\nΣεούλ - Ελλάδα\nΒρείτε πτήσεις προς Σεούλ στην KAYAK. Βρείτε φθηνά εισιτήρια προς Σεούλ από όλους τους προορισμούς στην πόλη Ελλάδα. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε φθηνά αεροπορικά εισιτήρια και να κάνετε κράτηση της πτήσης που σας ταιριάζει καλύτερα. Με την KAYAK μπορείτε επίσης να συγκρίνετε τιμές αεροπορικών εισιτηρίων για πτήσεις της τελευταίας στιγμής προς Σεούλ από όλους τους προορισμούς στην πόλη Ελλάδα.


Βιολογικό Τμήμα Υγείας | Βιολογικοί Θεραπευτικοί Χυμοί και Αφεψήματα - greenhousebio\nAnthea Organics (2)\nNature & Health (4)\n11,91 € 12,67 € -6% Άμεση Παράδοση / Αποστολή σε 1 με 3 εργάσιμες\nΣυμπληρωμα διατροφής με βιταμίνες και σίδηρο .Ωφελεί ιδιαίτερα όσους πάσχουν από έλλειψη σιδήρου και πρόβλημα αναιμίας. Επειδή ο σίδηρος δεν σχηματίζεται από τον ίδιο τον οργανισμό, πρέπει να παρέχεται στη δίαιτα επαρκής ποσότητα σιδήρου.\nΑγορά βιολογικής Κομπούχα με φρούτα του πάθους, της Captain Kombucha, σε ασυναγώνιστη τιμή, από τους θεραυτικούς χυμούς & τα αφεψήματα του βιολογικού καταστήματος Greenhousebio.gr. Βασισμένη σε τσάι & στη φρέσκια, τροπική γεύση των φρούτων του πάθους.\nΑγορά βιολογικής Κομπούχα με ρόδι, της Captain Kombucha, σε ασυναγώνιστη τιμή, από τους θεραυτικούς χυμούς & τα αφεψήματα του βιολογικού καταστήματος Greenhousebio.gr. Βιολογική, νόστιμη κομπούχα & πράσινο τσάι με φρέσκια, γλυκόξινη γεύση ροδιού.\nΚομπούχα Original 400ml, Bio, Captain Kombucha\nΑγορά βιολογικής κομπούχα της Captain Kombucha, vegan, χωρίς γλουτένη, σε μοναδική τιμή, από τους θεραπευτικούς χυμούς & τα αφεψήματα, του βιολογικού καταστήματος Greenhousebio.gr. Απολαυστικό δροσιστικό ρόφημα με προβιοτικά, για την καλύτερη υγεία του πεπτικού συστήματος. Συνδυάζει τις ωφέλιμες ιδιότητες του τσαγιού & των μακροβιοτικών, με την...\nΒιολογική Κομπούχα με California Raspberry, 400ml, Bio, Captain Kombucha\nΑγορά βιολογικής Κομπούχα με California Raspberry, της Captain Kombucha, σε ασυναγώνιστη τιμή, από τους θεραυτικούς χυμούς & τα αφεψήματα του βιολογικού καταστήματος Greenhousebio.gr. Με το υπέροχο άρωμα από τα βατόμουρα Καλιφόρνιας & τα αντιοξειδωτικά, τα προβιοτικά & τις βιταμίνες του κομπούχα!\nΑγορά βιολογικής κομπούχα με τζίντζερ & λεμόνι, της Captain Kombucha, χωρίς γλουτένη, vegan, σε καταπληκτική τιμή, από τους θεραπευτικούς χυμούς & τα αφεψήματα του βιολογικού καταστήματος Greenhousebio.gr. Ένα απολαυστικό, φυσικά ανθρακούχο ρόφημα, με μοναδικά θρεπτικά οφέλη. Με δροσερή γεύση & άρωμα από τζίντζερ & λεμόνι.\nΦρέσκος χυμός αλόης που καλλιέργείται βιολογικά στην Χίο, εμπλουτισμένος με λεμόνι και μαστίχα. H συνταγή του βιολογικού χυμού aloe vera της Νatuevo δημιουργήθηκε στην προσπάθεια να βρεθεί ο πιο άμεσος και φυσικός τρόπος για να πίνετε τη γέλη της αλόης και συνχρόνως να απολαμβάνετε όλες τις θεραπευτικές ουσίες αυτού του ιδιαίτερου φυτού. Ο χυμός...\nΟ χυμός "Το Ελληνικό Ρόδι" είναι προϊόν υγιεινής διατροφής και είναι 100% φυσικός ελληνικός χυμός. Κλινικές έρευνες πως το υψηλό επίπεδο των αντιοξειδωτικών στο χυμό ροδιού προστατεύει από καρδιαγγειακά νοσήματα , είναι σύμμαχος κατά του καρκίνου και βοηθά στη μείωση της αρτηριακής πίεσης.\n3,92 € 4,17 € -6% Άμεση Παράδοση / Αποστολή σε 1 με 3 εργάσιμες\nΑπολαύστε αυτό το νόστιμο χυμό - ο οποίος μέσω της προσεκτικής επεξεργασίας έχει διατηρήσει όλα τα θρεπτικά και ωφέλιμα συστατικά των φρούτων. Συστατικά: αχλάδι, μήλο, πορτοκάλι , passionfruit, μπανάνα, μάνγκο , Πολτός βερίκοκου, χυμός ανανά, πολτός acerola, γκουάβα πολτός, χυμός γκρέιπφρουτ, προβιταμίνη Α, βιταμίνη Β1, Β2, Β6, Β12, C, E, νιασίνη,...\n8,60 € 9,15 € -6% Άμεση Παράδοση / Αποστολή σε 1 με 3 εργάσιμες\nΑπολαύστε αυτό το πεντανόστιμο χυμό, ο οποίος μέσω της προσεκτικής του επεξεργασίας , έχει διατηρήσει τα θρεπτικά και ωφέλιμα συστατικά των φρούτων. Προσεκτικά επιλεγμένα, βαθύ κόκκινα βιολογικά κράνα της καλύτερης ποιότητας,διαλεγμένα με το χέρι . Τα εξαίσια αυτά φρούτα πιέζονται μόνο μία φορά. Το αποτέλεσμα είναι ένας πραγματικά αγνός χυμός με όλη...\nΑγορά βιολογικού χυμού Antiox της Rabenhorst, με αντιοξειδωτικά, σε εξαιρετική τιμή, από τον καφέ, το τσάι & τα ροφήματα του βιολογικού καταστήματος Greenhousebio.gr. Απολαυστικός χυμός, που πρασκευάζεται από εννέα φρούτα γνωστά για τις αντιοξειδωτικές τους ιδιότητες. Είναι πλούσιος σε βιταμίνη C, η οποία προστατεύει τα κύτταρα από το οξειδωτικό στρες.


Δεν έπεισε το THE MASKED SINGER ... Δείτε τα νούμερα τηλεθέασης στo Prime Time! (7/4/2022) - Tvnea.com ©\nHome / Νουμερα / Δεν έπεισε το THE MASKED SINGER ... Δείτε τα νούμερα τηλεθέασης στo Prime Time! (7/4/2022)\nΔεν έπεισε το THE MASKED SINGER ... Δείτε τα νούμερα τηλεθέασης στo Prime Time! (7/4/2022)\nΓιώργος Πασχαλίδης 4/08/2022 11:05:00 π.μ. Νουμερα\nTOTAL BLACKOUT 5.2\nΗ ΖΩΗ ΤΟΥ ΑΛΛΟΥ 3,8\nΑΓΡΙΕΣ ΜΕΛΙΣΣΕΣ 14,6\nΕΝΩΠΙΟΣ ΕΝΩΠΙΩ 12,9\nΗ ΓΗ ΤΗΣ ΕΛΙΑΣ 17,8\nΑΓΙΟΣ ΠΑΙΣΙΟΣ 20,1\nTHE MASKED SINGER 10.4\nΞΕΝΗ ΤΑΙΝΙΑ OPEN 4.4\nΔεν έπεισε το THE MASKED SINGER ... Δείτε τα νούμερα τηλεθέασης στo Prime Time! (7/4/2022) Reviewed by Γιώργος Πασχαλίδης on 4/08/2022 11:05:00 π.μ. Rating: 5\nΤα ίδια νούμερα έκαναν με την κονσέρβα του Σαρβαιβορ... Τόσο ηλίθιοι!\n8 Απριλίου 2022 - 12:10 μ.μ.\nΤέτοια μαλακιάρα δεν έχει ξαναυπάρξει στην τηλεόραση\n8 Απριλίου 2022 - 2:06 μ.μ.\nΕπίσης θα το πω.. Νομίζω οτι ο Μουτσινάς και η παρέα του κούρασαν\nΠροσωπική άποψη, στο Masked Singer το πρόβλημα δεν είναι στο ίδιο το concept, αυτό μπορεί να είναι διασκεδαστικό αν εκτελεστεί σωστά. Άλλωστε ουσιαστικά είναι σαν παραλλαγή του Your Face Sounds Familiar, μόνο που το βάρος πέφτει ακόμη περισσότερο στους κριτές, αφού τα περιθώρια για τους διαγωνιζόμενους είναι περιορισμένα. Μουτσινάς και Κωνσταντινίδου πάντα υπερβολικοί, άνευ μέτρου, εξοντωτικοί για το μέσο τηλεθεατή, πόσο μάλλον εδώ που ο Μουτσινάς έχει τον πρώτο λόγο. Η Οικονομάκου κι ο Μαραντίνης πολύ πιο ευχάριστες παρουσίες. Α, και ο Ρουβάς η επιτομή του με-το-ζόρι μαϊντανού.\n8 Απριλίου 2022 - 2:58 μ.μ.\nεκπληκτικη εκπομπη το Masked singer απλα η μερα δεν βοηθαει γιατι συνηθως τετοια σοου παιζουν Κυριακη και οι μεσοβδομαδα\n8 Απριλίου 2022 - 3:19 μ.μ.\nΤο concept ειναι μια τραγικα γελοια αμερικανιά. Ενα concept χωρις καμια ουσία. Απλά λόγος για να υπάρχει ο εκάστοτε παρουσιαστής, να βγάζουν κάνα extra εισόδημα οι της κριτικής επιτροπής και να υπάρχουν οι μαιντανοί celebrities που παίρνουν μέρος. Και ειδικότερα για την ελληνική εκδοχή αυτός ο Ρουβάς τόσο ασυμπάθιστος μαιντανός πια... Και οι περισσότεροι της επιτροπής κουραστικές παρουσίες...\nΑρκετά με την ανουσιότητα πια. Από τη μία nonstop εκμετάλλευση ανθρώπινου πόνου και μαυρίλα κι από την άλλη nonstop ανούσια χαζοχαρουμενιά. Αυτό που λέμε από τη Σκυλα στη Χαριβδη η συγχρονη ελληνικη tv...\n8 Απριλίου 2022 - 3:33 μ.μ.\nΕίδαν ότι έκαμε μεγάλη επιτυχία το Your face sounds fammilliar στον Αντ1 και προσπάθησαν να αντιγράψουν με ένα παρόμοιο πρόγραμμα ένα κακέκτυπο,το Μasked singer!\n8 Απριλίου 2022 - 4:36 μ.μ.\nΠως να πείσει βρε παιδιά όταν το κοινό κατάλαβε τους καλλιτέχνες από την πρώτη εκπομπή ? Μπαμ κάνουν όλοι. Τι ουσία έχει να δω το Ρενο Χαραλαμπίδη να μου τραγουδάει ντυμένος Μινώταυρος ? Επίσης ο Μουτσινάς θεωρώ έχει κουραστεί και βαριέται που ζει. Και στο μεσημεριανό και εδώ. Η Ελισσάβετ Κωνσταντινίδου για μένα μετά τη Ζουμπουλία είναι ένα βαριεστημενο κακέκτυπο ο Θοδωρής μια από τα ίδια και ο Ρουβάς πιο μαϊντανός από ποτέ. Θα τολμήσω να πω ότι παρότι δεν τη συμπαθώ καλύτερη είναι η Οικονομάκου. Άνετη και Κουλ. Επίσης φωνάρα η Πηνελόπη Αναστασοπούλου.\n8 Απριλίου 2022 - 4:55 μ.μ.\nΓια να είμαστε ακριβείς το πρόγραμμα ξεκίνησε το 2015 στη Νότια Κορέα με ελαφρά διαφορετική δομή και η πρώτη διεθνής προσαρμογή ήταν στην Κίνα. Στις ΗΠΑ πρωτοέπαιξε το 2019.\n8 Απριλίου 2022 - 5:09 μ.μ.\nτι ακριβως το εκπλητικο εχει? Μια θεοβαρετη βλακεια ειναι απο τις τοσες που κυκλοφορουν\n8 Απριλίου 2022 - 5:43 μ.μ.\nΤο πιο χάλια σόου που έχουμε δει μέχρι σήμερα. Χωρίς ενδιαφέρον βλακεια.\n28 Μαΐου 2022 - 11:38 μ.μ.


Nuremberg Travel Guide | My Life Trips\nΗ Νυρεμβέργη είναι η δεύτερη μεγαλύτερη πόλη του γερμανικού ομοσπονδιακού κράτους της Βαυαρίας, μετά την πρωτεύουσά του το Μόναχο, με πλυθησμό 511.628 κάτι που την καθιστά την 14η μεγαλύτερη πόλη της Γερμανίας. Η Νυρεμβέργη διακρίνεται από τη μεσαιωνική αρχιτεκτονική της καθώς και τις οχυρώσεις γύρω απο την παλιά πόλη. Η Νυρεμβέργη θεωρείται μία απο τις ομορφότερες Γερμανικές μεγαλουπόλεις, κάτι που μας βρίσκει απόλυτα σύμφωνους, μιας και είναι σίγουρα μέσα στις τρείς ομορφότερες πόλεις της Γερμανίας που έχουμε επισκευθεί. Η χριστουγεννιάτικη αγορά της είναι απο της διασημότερες και ομορφότερες του κόσμου και σίγουρα αν διαλέξετε να την επισκευθείτε την περίοδο των χριστουγέννων, θα είναι μια εμπειρία που δεν θα ξεχάσετε ποτέ.\nΈνα απο τα σημαντικότερα, αν όχι το σημαντικότερο αξιοθέατο της Νυρεμβέργης είναι το κάστρο Kaiserburg όπως ονομάζεται. Το κάστρο βρίσκεται επάνω σε έναν μικρό λόφο που προσφέρει εκπληκτική θέα στην πόλη, απο όπου μπορείτε να δείτε τις χαρακτηριστικές κόκκινες σκεπές που έχουν τα κτίσματα. Το κάστρο της Νυρεμβέργης είναι ένα απο τα καλύτερα διατηρημένα μεσαιωνικά κάστρα της Ευρώπης και σίγουρα είναι ένα βασικό αξιοθέατο που πρέπει να επισκευθείτε αν βρεθείτε εδώ. Οι ώρες λειτουργίας του κάστρου έιναι απο τις 09:00-18:00 καθημερινά και το εισιτήριο για τους εσωτερικούς χώρους κοστίζει 7 ευρώ ανα άτομο. Για τους εξωτερικούς χώρους του κάστρου, όπου μπορείτε να θαυμάσετε και την εκπληκτική θέα στην πόλη, η είσοδος είναι εντελώς δωρεάν.\nΑπο τα χαρακτηριστικότερα κτήρια ολόκληρης της πόλης και ίσως το πιο πολυφωτογραφημένο! Αυτό το πανέμορφο κτίσμα βρίσκεται πάνω στον ποταμό Πέγκνιτζ, που διασχίζει την πόλη, και απο την γέφυρα Museumbrucke θα μπορέσετε να βγάλετε μια απο τις ομορφότερες φωτογραφίες σας με φόντο αυτό το κτήριο.\nΗ μεγαλύτερη πλατεία της παλιάς πόλης της Νυρεμβέργης με τον καθολικό ναό Frauenkirche να δεσπόζει σε αυτήν. Η κεντρική πλατεία είναι σίγουρα το πιο διάσημο μέρος της πόλης και εδώ θα βρείτε πολλά εστιατόρια και καταστήματα. Εδώ λαμβάνει χώρα και η εκπληκτική χριστουγεννιάτικη αγορά της Νυρεμβέργης, όπου σίγουρα όλοι θα έχετε δεί σε κάποια φωτογραφία στο διαδίκτυο. Απλά μαγική!\nΗ εκκλησία Frauenkirche η οποία βρίσκεται στην κεντρική πλατεία της Νυρεμβέργης είναι σίγουρα το κτίσμα που θα σας τραβήξει την προσοχή αν βρεθέιτε εδώ. Αυτή η εκκλησία έχει χτιστεί τον 14 αιώνα και είναι ένα τέλειο παράδειγμα της γοτθικής αρχιτεκτονικής. Οι ώρες λειτουργίας είναι καθημερινά απο τις 10:00-17:30 και η είσοδος είναι δωρεάν.\nΟλόκληρη η πόλη της Νυρεμβέργης διακατέχεται απο μια μεσαιωνική ατμόσφαιρα, όμως αυτό το ‘’μικρό χωριό’’ στην νότια πλευρά της παλιάς πόλης θα σας κάνει να αισθανθείτε ότι βρίσκεστε σε μία άλλη εποχή. Περπατώντας στα μικρά σοκάκια του, θα έχετε την δυνατότητα επίσης να δοκιμάσετε και κάποιες απο τις παραδοσιακές λιχουδιές της πόλης όπως τα πολύ διάσημα λουκάνικα Νυρεμβέργης, σε ένα απο τα παραδοσιακά εστιατόρια που υπάρχουν εδώ.\nΟ πιο πολυσύχναστος δρόμος της πόλης! Η ‘’οδός του βασιλιά’’ όπως είναι το ονομά της είναι ο δρόμος που πρέπει να διασχίσετε για να δείτε τα βασικότερα αξιοθέατα της Νυρεμβέργης. Κατά μήκος αυτής της οδού θα συναντήσετε επίσης πολλούς πάγκους με ντόπιες λιχουδιές απο παραγωγούς, που πουλάνε προιόντα όπως τυρί, μέλι, μαρμελάδες και πολλά άλλα και σας προτείνουμε ανεπιφύλακτα να αγοράσετε κάποιο απο αυτά.\nΟλόκληρη η περιοχή της Βαυαρίας είναι πραγματικά φανταστική και σίγουρα οι επιλογές που έχετε είναι τόσες πολλές που θα χρειαστούμε ξεχωριστό άρθρο για να τις αναλύσουμε. Η καλύτερη εκδρομή κατα την γνώμη μας, η οποία είναι μάλιστα και αρκετά σύντομη, εαν έχετε νοικιάσει κάποιο αυτοκίνητο, είναι αυτή του Rothenburg ob der Tauber! Έχουμε αναφερθεί αρκετές φορές στην συγκεκριμένη πόλη, μιας και είναι απο τις αγαπημένες μας και πιθανότατα θα γίνει και δική σας αγαπημένη μόλις την επισκευθείτε!\nΤο Rothenburg ob der Tauber είναι η καλύτερα διατηρημένη μεσαιωνική πόλη της Γερμανίας και είναι ένα απο τα διασημότερα αλλά και πιο τουριστικά σημεία της. Χιλιάδες τουρίστες απ’όλο τον κόσμο επισκέπτονται αυτή την μικρή πόλη καθημερινά και ειδικά την περίοδο των χριστουγγένων επικρατεί πραγματικά το αδιαχώρητο. Η ομορφιά αυτής της μικρής πόλης είναι σπάνια και σίγουρα είναι η πρώτη επιλογή που πρέπει να έχετε αν βρεθείτε στην Νυρεμβέργη η κοντά σε αυτήν. Η απόσταση του Rothenburg ob der Tauber απο την Νυρεμβέργη είναι μόλις μία ώρα με το αυτοκίνητο, περίπου 77 χιλιόμετρα.\nΣτην Νυρεμβέργη σίγουρα θα βρείτε πολλά εστιατόρια που σερβίρουν αυθεντική γερμανική κουζίνα, όμως η πόλη φημίζεται για δύο πράγματα. Το πρώτο είναι τα γνωστά σε όλους μας λουκάνικα Νυρεμβέργης τα οποία είναι αρκετά λεπτά σε πάχος και σερβίρονται συνήθως με ξυνολάχανο. Τα λουκάνικα που δοκιμάσαμε στο διάσημο Zum Gulden Stern ήταν εκπληκτικά και το εστιατόριο είναι το παλαιότερο της πόλης. Λειτουργεί εδώ και 600 χρόνια! Με ελάχιστα πράγματα στον καταλογό του, αν θελήσετε να δοκιμάσετε τα παραδοσιακά λουκάνικα Νυρεμβέργης παρέα με μια παγωμένη μπύρα τότε αυτό είναι το καλύτερο μέρος!\nΤο δεύτερο πράγμα που φημίζεται η πόλη της Νυρεμβέργης είναι τα διάσημα Lebkuchen! Ένα είδος γλυκού που θυμίζει τα γνωστά σε όλους μας τζίντζερμπρεντ με πολύ ιδιαίτερη όμως γεύση. Η υφή του θυμίζει πολύ μαλακό μπισκότο και είναι ένα γλυκό το οποίο ειδικά κατά την περίοδο των χριστουγέννων έχει τεράστια κατανάλωση, μιας και είναι συνώνυμο αυτής της περιόδου του χρόνου. Θα τα βρείτε πραγματικά σε κάθε γωνιά της πόλης, σε καταστήματα ή και σε πάγκους γύρω απο την κεντρική πλατεία. Πρέπει οπωσδήποτε να τα δοκιμάσετε, είναι απίστευτα!\nΗ παλιά πόλη της Νυρεμβέργης, όπου βρίσκονται τα περισσότερα αξιοθέατα, είναι αρκετά εύκολο να εξερευνηθεί μέσα σε μία μέρα με τα πόδια. Αν μείνετε κοντά στην κεντρική πλατεία, τότε είστε πολύ κοντά σε όλα όσα σας περιγράψαμε παραπάνω και δέν θα χρειαστείτε κάποιο μέσο μεταφοράς για τις μετακινήσεις σας. Αν τώρα θελήσετε να εξερευνήσετε κάποια απο τα προάστια της πόλης, δεν έχετε παρά να χρησιμοποιήσετε τις φοβερές γερμανικές συγκοινωνίες που βρίσκονται παντού. Το κοντινότερο αεροδρόμιο είναι αυτό της Νυρεμβέργης και απέχει μόλις 15 λεπτά απο το κέντρο της πόλης (7 χλμ) με το αυτοκίνητο. Αν θελήσετε να χρησιμοποιήσετε το τρένο για να πάτε στο αεροδρόμιο απο τον κεντρικό σταθμό της Νυρεμβέργης, η διαδρομή διαρκεί μόλις 15 λεπτά και κοστίζει 2,75 ευρώ το άτομο.\nΗ διαμονή στο κέντρο της Νυρεμβέργης και ειδικά γύρω απο την κεντρική πλατεία και το κάστρο είναι αρκετά ακριβή. Ένα δίκλινο δωμάτιο μπορεί να κοστίσει εύκολα 200-300 ευρώ την βραδιά εάν θελήσετε να μείνετε σε αυτή την περιοχή. Ευτυχώς υπάρχουν πολλές καλές εναλλακτικές λύσεις και πολύ οικονομικότερες σε πολύ κοντινή απόσταση. Σε ακτίνα 1-2 χιλιομέτρων απο την κεντρική πλατεία οι τιμές πέφτουν δραματικά και είναι αρκετά εύκολο να βρείτε κάποιο εξαιρετικό δωμάτιο γύρω στα 70-80 ευρώ το δίκλινο την βραδιά. Μπορείτε να κάνετε τις κρατήσεις σας μέσω του Booking.com\nNuremberg Through Our Eyes...


Summer camp: Οι καλύτερες διακοπές στη πόλη είναι στο Ναυτικό Όμιλο Βουλιαγμένης | SoLife\nSummer camp: Οι καλύτερες διακοπές στη πόλη είναι στο Ναυτικό Όμιλο Βουλιαγμένης\nΤα Summer Camps του Ναυτικού Ομίλου Βουλιαγμένης λειτουργούν περισσότερο από 15 χρόνια και προσφέρουν στα παιδιά τις πιο αξέχαστες και ονειρεμένες καλοκαιρινές διακοπές στην πόλη.\nΦέτος είναι ένα καλοκαίρι διαφορετικό από τα προηγούμενα. Η ασφάλεια μικρών και μεγάλων, είναι πολύ σημαντική στον Όμιλο.\nΓια αυτό το λόγο εφαρμόζουν ένα αυστηρό υγειονομικό πρωτόκολλο, ακολουθώντας τις οδηγίες της Γενικής Γραμματείας Αθλητισμού, του Υπουργείου Υγείας και της Πολιτείας.\nΠαρέχουμε αντισηπτικά διαλύμματα προσωπικής προστασίας σε μικρούς και μεγάλους και παροτρύνουμε την τακτική απολύμανση των χεριών.\nΟι ομαδάρχες και προπονητές μας φορούν προστατευτική μάσκα όταν βρίσκονται με τα παιδιά.\nEφαρμόζουμε τακτικά τις οδηγίες προσωπικής υγειινής που ορίζει η Πολιτεία.\nΠροτρέπουμε όσους εισέρχονται στον Όμιλο και ειδικότερα τα παιδιά που φιλοξενούμε στα Summer Camp και τις αθλητικές σχολές, να τηρούν τους κανόνες υγιεινής.\nΕκτός όμως από την προστασία ενάντια στον Covid19…\nΗ είσοδος στις εγκαταστάσεις του Ναυτικού Ομίλου Βουλιαγμένης είναι ελεγχόμενη με ηλεκτρονικό σύστημα εισόδου που λειτουργεί με φύλακα και ηλεκτρονική κάρτα. Αυτό σημαίνει ότι τα παιδιά βρίσκονται εντός του Ομίλου με ασφάλεια και χωρίς φόβο.\nΓια έκτακτα περιστατικά, λειτουργεί πλήρως εξοπλισμένο Ιατρείο στελεχωμένο με νοσηλευτικό προσωπικό.\nΌλοι οι ομαδάρχες – προπονητές έχουν παρακολουθήσει πρόγραμμα πρώτων βοηθειών και γνωρίζουν ναυαγοσωστική.\nΓιατί να πας το παιδί σου στο Ν.Ο.Β\nΓιατί θα περάσει αξέχαστα, σε ένα μαγευτικό περιβάλλον! Σε απόλυτα ασφαλές και ελεγχόμενο περιβάλλον, εξειδικευμένοι προπονητές πρωταθλητές και Ολυμπιονίκες μυούν τα παιδιά στην κολύμβηση, το waterpolo, την καλλιτεχνική κολύμβηση, την ιστιοπλοΐα, το windsurf, το κανό και το SUP και το water ski ή το wakeboard* (τα δύο τελευταία γίνονται με επιπλέον οικονομική επιβάρυνση).\nΤα παιδιά θα έχουν την ευκαιρία στο Summer Camp του Ν.Ο.Β. να εχουν ομαδάρχες προπονητές με παγκόσμιες διακρίσεις, Ολυμπιονίκες που θα τους εμπνεύσουν με το αθλητικό ιδεώδες, μυώντας τα στον υγρό στίβο.\nΜε την μακρά παράδοση και ιστορία του, ο Ναυτικός Όμιλος Βουλιαγμένης είναι το ιδανικό σημείο όπου μέσα από την εμπειρία που προσφέρουν τα Summer Camps, τα παιδιά να μάθουν και μετά να επιλέξουν ένα από όλα τα αθλήματα του υγρού στίβου.\nΜε αφετηρία το καλοκαιρινό camp, να συνεχίσουν στις Αθλητικές Σχολές και να αγαπήσουν τον αθλητισμό, έχοντας ως πρότυπο τους αθλητές του Ομίλου που έχουν διακριθεί με περισσότερα από 450 μετάλλια στην πορεία λειτουργίας του Σωματείου από Εθνικό μέχρι και Ολυμπιακό επίπεδο.\nΕκπαιδευτική ομάδα παιδαγωγών αναλαμβάνουν την ψυχαγωγία και τη βιωματική εκπαίδευση των παιδιών σε παιχνίδια survivor, καλλιτεχνικών και δημιουργικής απασχόλησης.\nΣε όλα τα παιδιά προσφέρεται δεκατιανό, ενώ στο διευρυμένο και στο απογευματινό ωράριο προσφέρεται γεύμα και δείπνο αντίστοιχα, σχεδιασμένο από διατροφολόγο.\nΤέλος, για πρώτη φορά φέτος προσφέρεται υπηρεσία μεταφοράς με πούλμαν από hotspots.\nΠιο σημαντικό από όλα είναι ότι τα παιδιά βρίσκονται σε ένα ονειρεμένο περιβάλλον στη φύση και τη θάλασσα με απόλυτη ασφάλεια, και δημιουργούν νέες φιλίες, νέες εμπειρίες και μοναδικές αναμνήσεις!\n• 1η περίοδος: 08 Ιουνίου – 28 Ιουνίου\n[Στην πρώτη περίοδο, υπάρχει η δυνατότητα αγοράς πακέτου ημερών, για τα παιδιά που φοιτούν σε σχολεία εκ περιτροπής.)\n• 2η περίοδος: 29 Ιουνίου – 17 Ιουλίου\n• 3η περίοδος: 20 Ιουλίου – 7 Αυγούστου\n• 4η περίοδος: 10 Αυγούστου – 28 Αυγούστου\n• Βασικό με δεκατιανό: 08:30-14:30\n• Διευρυμένο με μεσημεριανό: 08:30-16:00\n• Απογευματινό: 17:00-20:00\n• Απογευματινό με δείπνο: 17:00-21:00\nΔες ΕΔΩ τις τιμές ανά περίοδο\nΠρόταση για παιδικό βιβλίο: “Τα πρόσωπα της Επανάστασης του 1821”\nΠαιδί Mommys life\nΠώς είναι να παρακολουθείς βρεφική παράσταση\nΤα παιδιά γιορτάζουν διαδικτυακά στο Μουσείο Κοτσανά\nSummer Camp: “Φτιάχνοντας το δικό μας χάρτη” στο Μουσείο Κυκλαδικής Τέχνης


Τα αγγλικά παράθυρα 10 αυτοκόλλητη ετικέττα λειτουργικών συστημάτων COA κερδίζουν το βασικό κώδικα προϊόντων 10 σπιτιών\nΜεγάλες Εικόνας : Τα αγγλικά παράθυρα 10 αυτοκόλλητη ετικέττα λειτουργικών συστημάτων COA κερδίζουν το βασικό κώδικα προϊόντων 10 σπιτιών Καλύτερη τιμή\n1ευρυζωνικόΔιαδίκτυοπου απαιτείταιγιαμερικάχαρακτηριστικά γνωρίσματα(ISPοιαμοιβέςισχύουν). Ζωντανάχαρακτηριστικά γνωρίσματαXboxμόνοδιαθέσιμαμεταυποστηριγμέναπαιχνίδιαζωντανός-υποστηριγμένεςστιςXboxχώρες, περιορισμένος αριθμόςτωνπαιχνιδιώνδιαθέσιμωντο 2015πουυποστηρίζουντοδιαγώνιοπαιχνίδισυσκευών πρόσθεταπαιχνίδιαπου ακολουθούν. Ρεύμασεμιασυσκευήτη φορά ηροήμετοmultiplayerαπόXboxένααπαιτείτησύνδεσηεγχώριωνδικτύωνκαιτηζωντανήχρυσήιδιότητα μέλουςXbox(που πωλούνταιχωριστά) Χρυσόςπου απαιτείταιεπίσηςγιατοπαιχνίδιmultiplayerσεXboxενός. DirectX12μόνοδιαθέσιμομεταυποστηριγμέναπαιχνίδιακαιτατσιπγραφικής παράστασης. ΠαιχνίδιDVRμόνοδιαθέσιμομετουποστηριγμένουλικό. Γιανα ελέγξετεγιατησυμβατότητακαιάλλεςσημαντικέςπληροφορίεςεγκαταστάσεων, επισκεφτείτετονιστοχώροτουκατασκευαστήσυσκευώνσαςκαι. ΕκδόσειςτωνπαιχνιδιώνόλεςXboxένα, PC/Tabletκαιτηλεφώνωνπου πωλούνταιχωριστά.


Ιωάννινα Covid-19 αύξηση θετικών σημάτων - www.gigafm.gr\nΙωάννινα Covid-19 Αύξηση Θετικών Σημάτων.\nΤα αποτελέσματα των αναλύσεων της 28ης σειράς δειγμάτων ακαθάρτων υδάτων στα Ιωάννινα. Αύξηση παρατηρήθηκε στα θετικά σήματα covid-19, σε πέντε από τις δεκατρείς περιοχές της πόλης που διενεργούνται μετρήσεις.\nΟλοκληρώθηκαν οι αναλύσεις της εικοστής όγδοης σειράς δειγμάτων ακαθάρτων υδάτων στο λεκανοπέδιο Ιωαννίνων. Οι αναλύσεις αφορούν στις δειγματοληψίες της Μεγάλης Εβδομάδος, οι οποίες διενεργήθηκαν σε 13 σημεία της πόλης.\nΤα αποτελέσματα έδειξαν πολλά θετικά σήματα, σε συμφωνία με τον αυξημένο αριθμό κρουσμάτων που παρατηρείται τον τελευταίο καιρό.\nΣυγκεκριμένα, θετικά σήματα ανιχνευθήκαν στην είσοδο των εγκαταστάσεων του βιολογικού καθαρισμού (όλες τις ημέρες), στη δομή προσφύγων του Κατσικά, στη δομή προσφύγων της Αγίας Ελένης, στην περιοχή του Άλσους και στην περιοχή των Σεισμοπλήκτων.\nΙωάννινα Covid-19 Αύξηση Θετικών Σημάτων. Οι δειγματοληψίες και οι αναλύσεις, οι οποίες διεξάγονται με τη συνεργασία του Πανεπιστημίου Ιωαννίνων και της ΔΕΥΑΙ συνεχίζονται.\nΝα σημειωθεί ότι τα καθημερινά κρούσματα πάντα συγκρινόμενα με τον αριθμό των τέστ που διενεργούνται στην περιοχή, συνεχίζουν να δίνουν σημαντικό αριθμό θετικών covid-19.\nΝα προστεθεί ότι ο πραγματικός αριθμός ενεργών κρουσμάτων γίνεται με αναγωγή στα μερικά αποτελέσματα που προκύπτουν από τα τέστ.\nΔείτε εδώ τις προηγούμενες μετρήσεις συγκριτικά με τις μετρήσεις της μεγάλης εβδομάδας που παρουσιάζουμε παραπάνω.\nΑποτελέσματα αναλύσεων δειγμάτων ακαθάρτων υδάτων στα Ιωάννινα.\nΤα αποτελέσματα των αναλύσεων των δειγμάτων ακαθάρτων υδάτων στο Δήμο Ιωαννιτών. Χρονική περίοδος από τις 10 Απριλίου και μετά (26η και 27η σειρά). Έδειξαν αρκετά θετικά σήματα. Συγκεκριμένα, στην 26η σειρά (την προηγούμενη εβδομάδα) βρέθηκε θετικό σήμα μόνο στην είσοδο των εγκαταστάσεων του βιολογικού καθαρισμού. Την 27η (τελευταία εβδομάδα) ανιχνεύθηκαν θετικά σήματα στην είσοδο του βιολογικού. Στην περιοχή του Πανηπειρωτικού Σταδίου. Στην περιοχή της Λεωφόρου Μακαρίου και στη δομή προσφύγων Κατσικά.\nΌπως προσθέτει στην ανακοίνωσή της η Δ.Ε.Υ.Α.Ι. λίγο πολύ πρόκειται για αναμενόμενα αποτελέσματα δεδομένου του αυξημένου αριθμού κρουσμάτων των τελευταίων ημερών.\nΟι δειγματοληψίες και οι αναλύσεις πραγματοποιούνται με τη συνεργασία ΔΕΥΑΙ και Πανεπιστημίου Ιωαννίνων. Επαναλαμβάνονται κάθε εβδομάδα με στόχο τον εντοπισμό των περιοχών που έχουν αυξημένη επικινδυνότητα για επιδείνωση της πανδημίας.\nIn this article:Ιωάννινα covid-19, Ιωάννινα κορωνοϊός, ανάλυση ακαθάρτων


Πανδημία κοινωνικές σχέσεις: Πώς θα διατηρηθούν ζωντανές - Tromaktiko.gr\nΠανδημία κοινωνικές σχέσεις: Πώς θα διατηρηθούν ζωντανές\nΠανδημία κοινωνικές σχέσεις: Καθώς η πανδημία έχει οδηγήσει σε lockdown, λιγότεροι από εμάς θα συναντηθούμε με τις οικογένειές μας και τους φίλους μας για να γιορτάσουμε αυτά τα Χριστούγεννα. Όμως οι ανθρώπινοι δεσμοί παραμένουν βασικοί για τη συναισθηματική και σωματική υγεία.\n«Παράγοντες του τρόπου ζωής όπως η άσκηση, η διατροφή και ο ύπνος επηρεάζουν την υγεία μας» δήλωσε η δρ Julianne Holt-Lunstad, καθηγήτρια Ψυχολογίας και Νευροεπιστήμης στο Πανεπιστήμιο Brigham Young, στη Γιούτα. «Τώρα που βρισκόμαστε σε πανδημία και πρέπει να περιορίσουμε τις κοινωνικές μας επαφές, συνειδητοποιούμε πόσο σημαντικές είναι οι ανθρώπινες σχέσεις. Σχετίζονται όχι μόνο με τη συναισθηματική αλλά και τη σωματική ευεξία» ανέφερε επίσης.\nΗ επιστήμη, λένε οι ειδικοί, είναι ξεκάθαρη. Το 2010, η Holt-Lunstad ηγήθηκε μιας μετα-ανάλυσης που δημοσιεύτηκε στο περιοδικό PLOS Medicine περιλαμβάνοντας 148 μελέτες στις οποίες συμμετείχαν πάνω από 300.000 άτομα. Έδειξε ότι η μοναξιά και οι κακές κοινωνικές σχέσεις ήταν παράγοντας κινδύνου θνησιμότητας όσο το κάπνισμα.\nΗ έρευνα έχει καταγράψει ότι οι παντρεμένοι που περιγράφουν τον γάμο τους ως ευτυχισμένο ζουν περισσότερα χρόνια. Μια μελέτη του Χάρβαρντ για τους άνδρες που ξεκίνησε το 1938 και συνεχίζεται μέχρι σήμερα διαπίστωσε ότι οι θετικές κοινωνικές σχέσεις στη μέση ηλικία προέβλεπαν την υγεία 30 χρόνια αργότερα, καλύτερα και από τα επίπεδα της χοληστερόλης.\n«Είναι λογικό να μπορείς να είσαι πιο ευτυχισμένος όταν υπάρχουν ανθρώπινες σχέσεις» δήλωσε ο Robert Waldinger, καθηγητής Ψυχιατρικής στην Ιατρική Σχολή του Χάρβαρντ, ο οποίος είναι επικεφαλής της 82χρονης μελέτης. «Γνωρίζουμε ότι το μυαλό και το σώμα είναι συνδεδεμένα. Εάν θέλετε να φροντίσετε τον εαυτό σας σωματικά και να ζήσετε περισσότερο, προσπαθήστε να παραμείνετε συνδεδεμένοι με τους ανθρώπους. Και μελέτες άλλων πληθυσμών, σε όλο τον κόσμο, έχουν βρει το ίδιο πράγμα».\nΣε αυτή τη χρονιά της καραντίνας, της απομόνωσης και των λιγότερων ταξιδιών, η διατήρηση των σχέσεων είναι ακόμα πιο σημαντική. Η καλλιέργεια δεσμών μεταξύ φίλων και οικογενειών κορυφώνεται στις διακοπές των Χριστουγέννων που αποτελούν μια πρόκληση για φέτος. «Οι άνθρωποι κάνουν ήδη δημιουργικά πράγματα για να διατηρήσουν τις σχέσεις τους όπως τα κοκτέιλ και δείπνα στο Zoom» δήλωσε ο Waldinger.